Avis juridique important

|

32001L0052

Οδηγία 2001/52/ΕΚ της Επιτροπής, της 3ης Ιουλίου 2001, για την τροποποίηση της οδηγίας 95/31/ΕΚ για τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 190 της 12/07/2001 σ. 0018 - 0020

Οδηγία 2001/52/ΕΚ της Επιτροπήςτης 3ης Ιουλίου 2001για την τροποποίηση της οδηγίας 95/31/ΕΚ για τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή(1), όπως τροποποιήθηκε από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 3 παράγραφος 3 στοιχείο α),Μετά από διαβούλευση με την επιστημονική επιτροπή τροφίμων,Εκτιμώντας τα ακόλουθα:(1) Η οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα(3) όπως τροποποιήθηκε από την οδηγία 96/83/ΕΚ(4), περιέχει κατάλογο με τις ουσίες που μπορούν να χρησιμοποιηθούν ως γλυκαντικά στα τρόφιμα.(2) Η οδηγία 95/31/ΕΚ της Επιτροπής, της 5ης Ιουλίου 1995, για τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα(5), όπως τροποποιήθηκε τελευταία από την οδηγία 2000/51/ΕΚ(6), καθορίζει τα κριτήρια καθαρότητας για τα γλυκαντικά που αναφέρονται στην οδηγία 94/35/ΕΚ.(3) Είναι αναγκαίο, υπό το πρίσμα της τεχνικής προόδου, να τροποποιηθούν τα κριτήρια καθαρότητας που θεσπίζονται στην οδηγία 95/31/ΕΚ για τη μαννιτόλη (Ε 421) και το ακεσουλφαμικό κάλιο (Ε 950).(4) Είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τα γλυκαντικά όπως καθορίζονται στον Codex Alimentarius της μεικτής επιτροπής εμπειρογνωμόνων FAO/ΠΟΥ για τα πρόσθετα τροφίμων (JECFA).(5) Επομένως, είναι αναγκαία η τροποποίηση της οδηγίας 95/31/ΕΚ.(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο παράρτημα της οδηγίας 95/31/ΕΚ, το κείμενο που αφορά τις ουσίες Ε 421 μαννιτόλη και Ε 950 ακεσουλφαμικό κάλιο αντικαθίσταται από το κείμενο του παραρτήματος της παρούσας οδηγίας.Άρθρο 2Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 2002. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 3 Ιουλίου 2001.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 27.(2) ΕΕ L 237 της 10.9.1994, σ. 1.(3) ΕΕ L 237 της 10.9.1994, σ. 3.(4) ΕΕ L 48 της 19.2.1997, σ. 16.(5) ΕΕ L 178 της 28.7.1995, σ. 1.(6) ΕΕ L 198 της 4.8.2000, σ. 41.ΠΑΡΑΡΤΗΜΑ">ΘΕΣΗ ΠΙΝΑΚΑ>"


Avis juridique important

|

31993L0023

Οδηγία 93/23/ΕΟΚ του Συμβουλίου της 1ης Ιουνίου 1993 σχετικά με τη διεξαγωγή στατιστικών ερευνών στον τομέα της παραγωγής χοίρων

Επίσημη Εφημερίδα αριθ. L 149 της 21/06/1993 σ. 0001 - 0004 Φινλανδική ειδική έκδοση: Κεφάλαιο 3 τόμος 50 σ. 0042  Σουηδική ειδική έκδοση: Κεφάλαιο 3 τόμος 50 σ. 0042

ΟΔΗΓΙΑ 93/23/ΕΟΚ ΤΟΥ ΣΥΜΒΟΥΛΙΟΥ της 1ης Ιουνίου 1993 σχετικά με τη διεξαγωγή στατιστικών ερευνών στον τομέα της παραγωγής χοίρωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής(1) ,  τη γνώμη του Ευρωπαϊκού Κοινοβουλίου(2) ,  Εκτιμώντας:  ότι η οδηγία 76/630/ΕΟΚ του Συμβουλίου της 20ής Ιουλίου 1976 περί των ερευνών που πρέπει να διεξάγονται από τα κράτη μέλη στον τομέα της παραγωγής χοίρων(3)  τροποποιήθηκε επανειλημμένως- ότι, με την ευκαιρία νέων τροποποιήσεων, ενδείκνυται, για λόγους  σαφήνειας, η αναμόρφωση των διατάξεών της- ότι θα πρέπει να προβλεφθεί η δυνατότητα μείωσης του αριθμού των ετήσιων ερευνών στα κράτη μέλη των οποίων το ζωικό κεφάλαιο χοίρων αντιπροσωπεύει ελάχιστο μόνο ποσοστό του συνολικού ζωικού κεφαλαίου της Κοινότητας- ότι, για να διασφαλισθεί η καλή διαχείριση της κοινής γεωργικής πολιτικής, και ιδίως της αγοράς χοίρειου κρέατος, η Επιτροπή πρέπει να μπορεί να έχει τακτικά στη διάθεσή της στοιχεία σχετικά με την εξέλιξη του ζωικού κεφαλαίου, της παραγωγής και των  προοπτικών παραγωγής χοίρειου κρέατος- ότι, μολονότι η συλλογή και η επεξεργασία των στοιχείων της έρευνας καθώς και η οργάνωσή της σε εθνικό επίπεδο πρέπει να παραμείνουν στην αρμοδιότητα των στατιστικών υπηρεσιών των κρατών μελών, η Επιτροπή πρέπει να εξασφαλίσει τη συλλογή, το συντονισμό  και την εναρμόνιση των στατιστικών σε ευρωπαϊκό επίπεδο και να προβλέψει την κατάρτιση των απαιτούμενων εναρμονισμένων μεθοδολογιών για τη διαχείριση των κοινοτικών πολιτικών- ότι, για να διευκολυνθεί η εφαρμογή των διατάξεων της παρούσας οδηγίας, θα πρέπει να συνεχιστεί η στενή συνεργασία μεταξύ κρατών μελών και Επιτροπής στα πλαίσια της Μόνιμης Επιτροπής Γεωργικών Στατιστικών, που συγκροτήθηκε σύμφωνα με την απόφαση  72/279/ΕΟΚ(4) ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  ΤΜΗΜΑ Ι ΕΡΕΥΝΕΣ ΖΩΙΚΟΥ ΚΕΦΑΛΑΙΟΥ  Α. Σε εθνικό επίπεδο Συχνότητα - πεδίο εφαρμογής Άρθρο 1  1.  Τα κράτη μέλη διεξάγουν, με αναφορά σε μία από τις πρώτες του Απριλίου, Αυγούστου και Δεκεμβρίου κάθε έτους στατιστικές έρευνες για το ζωικό κεφάλαιο χοίρων που βρίσκεται στην επικράτειά τους.  2.  Μπορεί να επιτραπεί στα κράτη μέλη, μετά από αίτησή τους, να διεξάγουν τις έρευνες του Απριλίου και του Αυγούστου μόνο σε κατ' επιλογή περιφέρειες, με την προϋπόθεση ότι οι εν λόγω έρευνες καλύπτουν το 70 % τουλάχιστον του ζωικού κεφαλαίου χοίρων.  Μπορεί να επιτραπεί στα κράτη μέλη των οποίων το ζωικό κεφάλαιο χοίρων είναι κατώτερο από τρία εκατομμύρια ζώα, μετά από αίτησή τους, να μην διεξάγουν καθόλου τις έρευνες του Απριλίου και του Αυγούστου.  Μπορεί να επιτραπεί στα κράτη μέλη, μετά από αίτησή τους, να χρησιμοποιήσουν διοικητικές πηγές αντί των στοιχείων που λαμβάνονται με στατιστικές έρευνες δυνάμει της παραγράφου 1.  3.  Όσον αφορά τις αιτήσεις που αναφέρονται στην παράγραφο 2, η Επιτροπή εκδίδει την απόφασή της σύμφωνα με την διαδικασία που προβλέπεται στο άρθρο 17.  Άρθρο 2  1.  Για τους σκοπούς της παρούσας οδηγίας, ως "χοίροι" νοούνται τα κατοικίδια ζώα του είδους sus.  2.  Οι έρευνες που προβλέπονται στο άρθρο 1 αφορούν όλους τους χοίρους των γεωργικών εκμεταλλεύσεων όπως αυτές ορίζονται σύμφωνα με τη διαδικασία του άρθρου 17. Στις έρευνες αυτές πρέπει να λαμβάνονται υπόψη τόσες εκμεταλλεύσεις ώστε να καλύπτεται  συνολικά από τις προαναφερόμενες εκμεταλλεύσεις τουλάχιστον το 95 % του ζωικού κεφαλαίου χοίρων που έχει απογραφεί κατά την τελευταία έρευνα για τη διάρθρωση των γεωργικών εκμεταλλεύσεων.  3.  Τα κράτη μέλη συμπληρώνουν, στο μέτρο του δυνατού, τα αποτελέσματα των ερευνών που προβλέπονται στην παράγραφο 2 με εκτιμήσεις για το μέγεθος του ζωικού κεφαλαίου χοίρων που δεν περιλαμβάνεται στις έρευνες αυτές.  Κατάταξη σε κατηγορίες Άρθρο 3  1.  Οι έρευνες που προβλέπονται στο άρθρο 1 διεξάγονται έτσι ώστε να εξασφαλίζεται η κατάταξη του ζωικού κεφαλαίου χοίρων τουλάχιστον με βάση τις ακόλουθες κατηγορίες:  Α. Χοιρίδια ζώντος βάρους κάτω των 20 χιλιογράμμων- Β. Χοίροι ζώντος βάρους από 20 χιλιόγραμμα μέχρι κάτω των 50 χιλιογράμμων- Γ. Χοίροι προς πάχυνση, συμπεριλαμβανομένων των αρσενικών και θηλυκών χοίρων μετατροπής, ζώντος βάρους:  α) από 50 χιλιόγραμμα μέχρι κάτω των 80 χιλιογράμμων- β) από 80 χιλιόγραμμα μέχρι κάτω των 110 χιλιογράμμων- γ) από 110 χιλιόγραμμα και άνω- Δ. Χοίροι αναπαραγωγής ζώντος βάρους 50 χιλιογράμμων και άνω:  α) αρσενικοί- β) θηλυκοί που έχουν ζευγαρώσει, από τους οποίους:  β 1) θηλυκοί χοίροι που έχουν ζευγαρώσει για πρώτη φορά- γ) άλλοι θηλυκοί χοίροι, από τους οποίους:  γ 1) νεαρά ζώα που δεν έχουν ζευγαρώσει ακόμα.  2.  Οι κατηγορίες που προβλέπονται στην παράγραφο 1 μπορούν να τροποποιηθούν σύμφωνα με τη διαδικασία του άρθρου 17.  3.  Οι κατηγορίες ορίζονται σύμφωνα με τη διαδικασία του άρθρου 17.  Ακρίβεια Άρθρο 4  1.  Οι έρευνες που αναφέρονται στο άρθρο 1 διεξάγονται με τη μορφή διεξοδικών ερευνών ή με αντιπροσωπευτικές δειγματοληψίες.  2.  Όσον αφορά τα αποτελέσματα των ερευνών που προβλέπονται στο άρθρο 2 παράγραφος 2, το σφάλμα δειγματοληψίας δεν πρέπει να υπερβαίνει, για κάθε κράτος μέλος το 2 % (διάστημα εμπιστοσύνης 68 %) του συνολικού αριθμού χοίρων.  3.  Πέραν των όσων αφορούν τη βάση των δειγματοληψιών και τις συμπληρωματικές εκτιμήσεις που προβλέπονται στο άρθρο 2 παράγραφος 3, τα κράτη μέλη λαμβάνουν όλα τα μέτρα που θεωρούν απαραίτητα για τη διατήρηση της ποιότητας των αποτελεσμάτων των ερευνών.   Προθεσμία διαβίβασης  Άρθρο 5  1.  Τα κράτη μέλη διαβιβάζουν στην Επιτροπή τα προσωρινά αποτελέσματα των ερευνών και τις συμπληρωματικές εκτιμήσεις:  - για την έρευνα του Απριλίου, πριν από τις 15 Ιουνίου του ίδιου έτους,  - για την έρευνα του Αυγούστου, πριν από τις 15 Οκτωβρίου του ίδιου έτους,  - για την έρευνα του Δεκεμβρίου, πριν από τις 15 Φεβρουαρίου του επόμενου έτους.  2.  Τα κράτη μέλη διαβιβάζουν στην Επιτροπή τα αποτελέσματα, όπως ορίζονται στο άρθρο 4 παράγραφος 2, των ερευνών και τις συμπληρωματικές εκτιμήσεις:  - για την έρευνα του Απριλίου, πριν από την 1η Αυγούστου του ίδιου έτους,  - για την έρευνα του Αυγούστου, πριν από την 1η Δεκεμβρίου του ίδιου έτους,  - για την έρευνα του Δεκεμβρίου, πριν από την 1η Απριλίου του επόμενου έτους.  Β. Σε επίπεδο περιφέρειας Εδαφική υποδιαίρεση Άρθρο 6  1.  Τα οριστικά αποτελέσματα της έρευνας του Δεκεμβρίου καταρτίζονται για καθεμία από τις εδαφικές υποδιαιρέσεις, όπως αυτές ορίζονται σύμφωνα με τη διαδικασία του άρθρου 17.  2.  Η Επιτροπή μπορεί, με τη διαδικασία του άρθρου 17, να επιτρέψει στα κράτη μέλη, μετά από αίτησή τους, να πραγματοποιούν, την περιφερειακή κατάταξη που αναφέρεται στην παράγραφο 1 για τα οριστικά αποτελέσματα της έρευνας του Απριλίου ή του Αυγούστου.   3.  Οι εδαφικές υποδιαιρέσεις που αναφέρονται στην παράγραφο 1 μπορούν να τροποποιηθούν με τη διαδικασία του άρθρου 17.  Προθεσμία διαβίβασης Άρθρο 7  Τα κράτη μέλη κοινοποιούν στην Επιτροπή τα στοιχεία που αναφέρονται στο άρθρο 6 πριν από τις 15 Μαΐου του έτους που έπεται του μήνα αναφοράς.  Γ. Κατάταξη με βάση το μέγεθος του ζωικού κεφαλαίου των εκμεταλλεύσεων Τάξεις μεγέθους Άρθρο 8  1.  Τα περιττά έτη, τα κράτη μέλη κατατάσσουν, σε εθνικό επίπεδο, τα οριστικά αποτελέσματα των ερευνών ζωικού κεφαλαίου του Δεκεμβρίου, σύμφωνα με τις τάξεις μεγέθους του ζωικού κεφαλαίου, όπως αυτές ορίζονται με τη διαδικασία του άρθρου 17.  2.  Η Επιτροπή μπορεί, με τη διαδικασία του άρθρου 17, να επιτρέψει στα κράτη μέλη, μετά από αίτησή τους, να πραγματοποιούν την κατάταξη που προβλέπεται στην παράγραφο 1 ανά τάξη μεγέθους του ζωικού κεφαλαίου για τα οριστικά αποτελέσματα των άρτιων ετών  ή/και τα αποτελέσματα ενός καθορισμένου μήνα του έτους.  3.  Οι τάξεις μεγέθους του ζωικού κεφαλαίου που αναφέρονται στην παράγραφο 1 μπορούν να τροποποιούνται σύμφωνα με τη διαδικασία του άρθρου 17.  Προθεσμία διαβίβασης Άρθρο 9  Τα κράτη μέλη κοινοποιούν στην Επιτροπή τα στοιχεία που αναφέρονται στο άρθρο 8 πριν από τις 15 Μαΐου του έτους που έπεται του μήνα αναφοράς.  ΤΜΗΜΑ ΙΙ ΣΤΑΤΙΣΤΙΚΕΣ ΣΦΑΓΗΣ   Άρθρο 10  1.  Τα κράτη μέλη καταρτίζουν μηνιαίες στατιστικές για τον αριθμό και το βάρος σφαγίου των χοίρων που σφάζονται στα σφαγεία της επικράτειάς τους και των οποίων το κρέας έχει κριθεί κατάλληλο για ανθρώπινη κατανάλωση.  Τα κράτη μέλη επισυνάπτουν ενδεχομένως, μια εκτίμηση για τις σφαγές που διαφεύγουν από την απογραφή, έτσι ώστε τα στοιχεία να καλύπτουν το σύνολο των σφαγών που πραγματοποιούνται στην επικράτειά τους.  2.  Οι στατιστικές που αναφέρονται στην παράγραφο 1 πρέπει να καταρτίζονται για την ακόλουθη κατηγορία:  Α. Σύνολο χοίρων.  3.  Το βάρος σφαγίου που αναφέρεται στην παράγραφο 1 και η κατηγορία που αναφέρεται στην παράγραφο 2 ορίζονται σύμφωνα με τη διαδικασία του άρθρου 7.  Προθεσμία διαβίβασης Άρθρο 11  Τα κράτη μέλη κοινοποιούν στην Επιτροπή τα αποτελέσματα των στατιστικών που αναφέρονται στο άρθρο 10 παράγραφος 1 εντός δύο μηνών από το μήνα αναφοράς.  ΤΜΗΜΑ ΙΙΙ ΠΡΟΒΛΕΨΕΙΣ ΠΑΡΑΓΩΓΗΣ   Άρθρο 12  1.  Τα κράτη μέλη καταρτίζουν, με βάση τα αποτελέσματα των ερευνών και άλλες διαθέσιμες πληροφορίες, προβλέψεις σχετικά με την προσφορά χοίρων ανά ημερολογιακό τρίμηνο.  Αυτή η προσφορά εκφράζεται σε ακαθάριστη εγχώρια παραγωγή η οποία περιλαμβάνει το σύνολο των σφαγέντων χοίρων και συμπληρώνεται με το υπόλοιπο των ενδοκοινοτικών συναλλαγών ζώντων χοίρων και του εξωτερικού εμπορίου ζώντων χοίρων.  2.  Οι προβλέψεις που αναφέρονται στην παράγραφο 1 πρέπει να καταρτίζονται για την ακόλουθη κατηγορία:  Α. Σύνολο χοίρων.  3.  Ο ορισμός της προσφοράς που αναφέρεται στην παράγραφο 1 μπορεί να τροποποιηθεί σύμφωνα με τη διαδικασία του άρθρου 17.  Προθεσμία διαβίβασης Άρθρο 13  Τα κράτη μέλη ανακοινώνουν στην Επιτροπή τις προβλέψεις που αναφέρονται στο άρθρο 12 παράγραφος 1 κατά τις παρακάτω ημερομηνίες και για τα παρακάτω τρίμηνα:  α) πριν από τις 15 Φεβρουαρίου, τις προβλέψεις έως και το τρίτο τρίμηνο του τρέχοντος έτους- β) πριν από τις 15 Ιουνίου, τις προβλέψεις έως και το πρώτο τρίμηνο του επόμενου έτους- γ) πριν από τις 15 Οκτωβρίου, τις προβλέψεις έως και το δεύτερο τρίμηνο του επόμενου έτους.  ΤΜΗΜΑ IV ΓΕΝΙΚΕΣ ΔΙΑΤΑΞΕΙΣ   Άρθρο 14  Τα κράτη μέλη κοινοποιούν στην Επιτροπή τα στοιχεία που αναφέρονται στο άρθρα 5, 7, 9, 11 και 13 τηρουμένων των διατάξεων του κανονισμού (Ευρατόμ, ΕΟΚ) αριθ. 1588/90 του Συμβουλίου της 11ης Ιουνίου 1990 σχετικά με τη διαβίβαση στη Στατιστική  Υπηρεσία των Ευρωπαϊκων Κοινοτήτων πληροφοριών που καλύπτονται από το στατιστικό απόρρητο(5) .  Άρθρο 15  Η Επιτροπή μελετά σε συνεργασία με τα κράτη μέλη:  α) τα παρασχεθέντα αποτελέσματα των ερευνών- β) τα τεχνικά προβλήματα που προκύπτουν κυρίως κατά την προπαρασκευή και τη διεξαγωγή των ερευνών και την κατάρτιση των εκτιμήσεων- γ) την αξιοπιστία των αποτελεσμάτων των ερευνών και των εκτιμήσεων.  Άρθρο 16  Τα κράτη μέλη ενημερώνουν την Επιτροπή για κάθε μεθοδολογική ή κάθε άλλη αλλαγή που θα επηρέαζε σημαντικά τα στατιστικά αποτελέσματα. Η σχετική κοινοποίηση γίνεται το αργότερο τρεις μήνες μετά την εφαρμογή της εν λόγω αλλαγής. Η Επιτροπή  ενημερώνει τα υπόλοιπα κράτη μέλη για τις κοινοποιήσεις αυτές στα πλαίσια των αντίστοιχων ομάδων εργασίας.  Άρθρο 17  1.  Σε περίπτωση προσφυγής στη διαδικασία που ορίζεται στο παρόν άρθρο, η Μόνιμη Επιτροπή Γεωργικών Στατιστικών, η οποία στο εξής καλείται "μόνιμη επιτροπή", συγκαλείται από τον πρόεδρό της, με δική του πρωτοβουλία ή μετα από αίτηση του  αντιπροσώπου ενός κράτους μέλους.  2.  Ο αντιπρόσωπος της Επιτροπής υποβάλλει στη μόνιμη επιτροπή σχέδιο των ληπτέων μέτρων. Η μόνιμη επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος.  Αποφασίζει με πλειοψηφία 54 ψήφων, κατά την οποία οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν λαμβάνει μέρος στην ψηφοφορία.  3. α) Η Επιτροπή θεσπίζει τα σχεδιαζόμενα μέτρα εφόσον είναι σύμφωνα προς τη γνώμη της μόνιμης επιτροπής- β) όταν τα σχεδιαζόμενα μέτρα δεν είναι σύμφωνα προς τη γνώμη της μόνιμης επτιροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση για τα ληπτέα μέτρα. Το Συμβούλιο αποφασίζει με ειδική πλειοψηφία.  Εάν το Συμβούλιο δεν έχει αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.  Άρθρο 18  1.  Η οδηγία 76/630/ΕΟΚ καταργείται από την 1η Ιανουαρίου 1994.  2.  Κάθε αναφορά στην καταργούμενη οδηγία θεωρείται ότι γίνεται στην παρούσα οδηγία.  Άρθρο 19  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία, πριν από την 1η Ιανουαρίου 1994.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.  Άρθρο 20  Η παρούσα οδηγία απευθύνεται σε όλα τα κράτη μέλη.  Λουξεμβούργο, 1 Ιουνίου 1993.  Για το Συμβούλιο Ο Πρόεδρος J. ANDERSEN  (1) ΕΕ αριθ. C 18 της 23. 1. 1993, σ. 12.  (2) ΕΕ αριθ. C 115 της 26. 4. 1993.  (3) ΕΕ αριθ. L 223 της 16. 8. 1976, σ. 4. Οδηγία όπως τροποποιήθηκε για τελευταία από τον κανονισμό (ΕΟΚ) αριθ. 1057/91 (ΕΕ αριθ. L 107 της 27. 4. 1991, σ. 11).  (4) ΕΕ αριθ. L 179 της 7. 8. 1972, σ. 1.  (5) ΕΕ αριθ. C 151 της 15. 6. 1990, σ. 1.


Avis juridique important

|

31986L0320

Οδηγία 86/320/ΕΟΚ της Επιτροπής της 20ής Ιουνίου 1986 που τροποποιεί την οδηγία 66/402/ΕΟΚ του Συμβουλίου περί εμπορίας σπόρων δημητριακών προς σπορά

Επίσημη Εφημερίδα αριθ. L 200 της 23/07/1986 σ. 0038 - 0038 Φινλανδική ειδική έκδοση: Κεφάλαιο 3 τόμος 21 σ. 0158  Σουηδική ειδική έκδοση: Κεφάλαιο 3 τόμος 21 σ. 0158

***** ΟΔΗΓΙΑ ΤΗΣ ΕΠΙΤΡΟΠΗΣ  της 20ής Ιουνίου 1986  που τροποποιεί την οδηγία 66/402/ΕΟΚ του Συμβουλίου περί εμπορίας σπόρων δημητριακών προς σπορά  (86/320/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 86/155/ΕΟΚ (2), και ιδίως το άρθρο 2 παράγραφος 1α και το άρθρο 21α,  Εκτιμώντας:  ότι, δεδομένης της ανάπτυξης των επιστημονικών και τεχνικών γνώσεων όσον αφορά υβρίδια τα οποία προκύπτουν από διασταύρωση των ειδών που καλύπτει η οδηγία 66/402/ΕΟΚ, τα υβρίδια τα οποία προκύπτουν απο διασταύρωση Sorghum bicolor και Sorghum sudanense πρέπει, λόγω της αυξανόμενης σημασίας τους στην Κοινότητα, να συμπεριληφθούν στο πεδίο εφαρμογής της οδηγίας αυτής·  ότι, δεδομένης της ανάπτυξης των επιστημονικών και τεχνικών γνώσεων, το παράρτημα Ι της εν λόγω οδηγίας πρέπει να τροποποιηθεί προκειμένου να προσαρμοστούν οι όροι τους οποίους πρέπει να πληρούν οι καλλιέργειες ειδών σόργου·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 66/402/ΕΟΚ τροποποιείται ως εξής:  1. Στο άρθρο 2 παράγραφος 1 σημείο Α προστίθεται το ακόλουθο κείμενο:  «Ο ορισμός αυτός καλύπτει επίσης τα ακόλουθα υβρίδια τα οποία προκύπτουν από τη διασταύρωση των ειδών που αναφέρονται ανωτέρω.  1.2 // Sorghum bicolor (L) Moench  x  Sorghum sudanense (Piper) Stapf.   // Υβρίδια που προκύπτουν από τη διασταύρωση σόργου και σόργου του Σουδάν.  Εκτός αν υπαρχουν αντίθετες διατάξεις, οι σπόροι προς σπορά των προαναφερόμενων υβριδίων υπόκεινται στις προδιαγραφές και στους άλλους όρους που εφαρμόζονται στους σπόρους προς σπορά για καθένα από τα είδη από τα οποία προκύπτουν.  2. Στο παράρτημα Ι παράγραφος 3 σημείο Γ στοιχείο β), οι όροι «ποικιλιών υβριδίων» παρεμβάλλονται μετά τους όρους « πιστοποιημένοι σπόροι».  3. Στο παράρτημα Ι παράγραφος 3 σημείο Γ, προστίθεται το ακόλουθο κείμενο:  «γ) οι καλλιέργειες ποικιλιών ελεύθερης γονιμοποίησης ή συνθετικών ποικιλιών Sorghum spp. ανταποκρίνονται στις ακόλουθες προδιαγραφές: ο αριθμός φυτών της καλλιέργειας τα οποία είναι φανερό ότι δεν ανήκουν στην ποικιλία δεν υπερβαίνει το:  - 1 ανά 30 m2 για την παραγωγή βασικών σπόρων,  - 1 ανά 10 m2 για την παραγωγή πιστοποιημένων σπόρων.»  Άρθρο 2  Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία, το αργότερο την 1η Ιουλίου 1987. Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 20 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2308/66.  (2) ΕΕ αριθ. L 118 της 7. 5. 1986, σ. 23.


Avis juridique important

|

31977L0312

Οδηγία 77/312/ΕΟΚ του Συμβουλίου της 29ης Μαρτίου 1977 περί επιβλέψεως με βιολογικά μέσα του πληθυσμού σχετικά με τον κίνδυνο από τον μόλυβδο

Επίσημη Εφημερίδα αριθ. L 105 της 28/04/1977 σ. 0010 - 0017 Φινλανδική ειδική έκδοση: Κεφάλαιο 15 τόμος 2 σ. 0063  Ελληνική ειδική έκδοση: Κεφάλαιο 05 τόμος 2 σ. 0174  Σουηδική ειδική έκδοση: Κεφάλαιο 15 τόμος 2 σ. 0063  Ισπανική ειδική έκδοση: Κεφάλαιο 05 τόμος 2 σ. 0125  Πορτογαλική ειδική έκδοση : Κεφάλαιο 05 τόμος 2 σ. 0125

ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Μαρτίου 1977 περί επιβλέψεως με βιολογικά μέσα του πληθυσμού σχετικά με τον κίνδυνο από τον μόλυβδοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι από τα βασικά καθήκοντα της Ευρωπαϊκής Οικονομικής Κοινότητος είναι η προαγωγή της αρμονικής αναπτύξεως της οικονομικής δραστηριότητος στο σύνολο της Κοινότητος και η συνεχής και ισόρροπη επέκταση, αποστολές, οι οποίες δεν μπορούν να νοηθούν  ανεξάρτητα από τον αγώνα εναντίον της μολύνσεως και των βλαβερών επιδράσεων επί του περιβάλλοντος και χωρίς τη βελτίωση της ποιότητος ζωής και της προστασίας του περιβάλλοντος- ότι οι διάφορες χρήσεις του μολύβδου προκαλούν σήμερα μόλυνση εκ του μολύβδου μεγάλου αριθμού χώρων του περιβάλλοντος- ότι οι πολλαπλές πηγές μολύβδου οι οποίες υπάρχουν στο περιβάλλον καθιστούν δυσχερή τον καθορισμό της συνολικής εκθέσεως ενός ατόμου σ' αυτή την ουσία ρυπάνσεως και ότι, κατά συνέπεια, η προστασία της ανθρώπινης υγείας επιβάλλει ένα έλεγχο όσο το δυνατό  πιο ακριβή της συνολικής απορροφήσεως μολύβδου από το άτομο- ότι πρέπει να πραγματοποιείται επίβλεψη με βιολογικά μέσα του πληθυσμού ως προς τον κίνδυνο από τον μόλυβδο και να αξιολογούνται τα αποτελέσματά της με σκοπό την πιθανή επεξεργασία νέων προτάσεων- ότι πρέπει να καθορισθούν οι τεχνικές μέθοδοι και τα επίπεδα βιολογικής αναφοράς για αυτήν την επίβλεψη- ότι ο προσδιορισμός της μολυβδιάσεως αποτελεί σήμερα το καλλίτερο μέσο εκτιμήσεως της δόσεως μολύβδου, η οποία απορροφήθηκε πρόσφατα από ένα άτομο, λόγω εκθέσεώς του σε μόλυβδο, που υπάρχει στο περιβάλλον και ότι η ενζυματική δράση της δενδρατάσης του  δέλτα-αμινολεβυλινικού οξέος (ALAD), δύναται να χρησιμοποιηθεί σαν ενδεικτική ή συμπληρωματική εξέταση για τον προσδιορισμό της εκθέσεως στον μόλυβδο- ότι το πρόγραμμα δράσεως των Ευρωπαϊκών Κοινοτήτων σε σχέση με το περιβάλλον(3) προβλέπει τον συντονισμό των εθνικών προγραμμάτων, τα οποία αποβλέπουν στη βελτίωση της ποιότητος ζωής και μία κατά προτεραιότητα δράση, όσον αφορά το μόλυβδο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη λαμβάνουν τα απαραίτητα μέτρα για την εφαρμογή κοινής διαδικασίας επιβλέψεως με βιολογικά μέσα με σκοπό την εκτίμηση της εκθέσεως του πληθυσμού στον κίνδυνο από τον μόλυβδο, εκτός των τόπων εργασίας.   Άρθρο 2  Η κοινή αυτή διαδικασία της οποίας η εφαρμογή περιορίζεται σε τέσσερα έτη, βασίζεται επί της μετρήσεως της μολυβδιάσεως.  Προς τον σκοπό ενδεικτικής ή συμπληρωματικής εξετάσεως δύναται να γίνεται χρήση της μετρήσεως ALAD σύμφωνα με τις μεθόδους που προβλέπονται στα παραρτήματα ΙΙ και ΙΙΙ.   Άρθρο 3  1. Για την επίβλεψη αυτή με βιολογικά μέσα θα προσδιορισθούν τα εξής:  - οι μέθοδοι της δειγματοληψίας και της αναλύσεως,  - η συχνότητα της δειγματοληψίας.  2. Η σχετική αιμοληψία πραγματοποιείται σε εθελοντές.   Άρθρο 4  Η δειγματοληψία πραγματοποιείται σε:  - ομάδες 100 ατόμων τουλάχιστον σε αστικές περιοχές με άνω του μισού εκατομμυρίου κατοίκους,  - ομάδες τουλάχιστον 100 ατόμων - εφ' όσον ο αριθμός αυτός δύναται να επιτευχθεί - τα οποία επιλέγονται μεταξύ κατηγοριών πληθυσμού που εκτίθενται σε σημαντικές πηγές μολύνσεως από μόλυβδο,  - κρίσιμες ομάδες που καθορίζονται από τις αρμόδιες αρχές των Κρατών μελών.  Σε κάθε Κράτος μέλος και κατά τη διάρκεια κάθε περιόδου δειγματοληψίας θα πραγματοποιούνται τουλάχιστο 50 αναλύσεις, ανά εκατομμύριο κατοίκων.   Άρθρο 5  Η δειγματοληψία για τις ομάδες, οι οποίες αναφέρονται στο άρθρο 4, πραγματοποιείται σε κάθε εξεταζόμενη ζώνη κατά την διάρκεια του προγράμματος τουλάχιστον δύο περιόδων δειγματοληψίας, που χωρίζονται από ένα διάστημα τουλάχιστον εικοσιτεσσάρων  μηνών. Η δεύτερη περίοδος δειγματοληψίας δεν αφορά αναγκαία τα ίδια άτομα με εκείνα της πρώτης περιόδου.   Άρθρο 6  Για την εκτίμηση των αποτελεσμάτων της επιβλέψεως με βιολογικά μέσα, εν όψει των ενεργειών που προβλέπονται στο άρθρο 8, θεωρούνται ταυτόχρονα ως επίπεδα αναφοράς οι ακόλουθες τιμές μολυβδιάσεως, στο αίμα, οι οποίες λαμβάνουν υπόψη τις σχέσεις  μεταξύ ποσότητας και αποτελεσματικότητας, οι οποίες αναγράφονται στο παράρτημα Ι:  - 20 μικρογραμμάρια μολύβδου για 100 χιλιοστόλιτρα αίματος κατ' ανώτατο όριο, για το 50% της της ομάδας του πληθυσμού που εξετάσθηκε,  - 30 μικρογραμμάρια μολύβδου για 100 χιλιοστόλιτρα αίματος κατ' ανώτατο όριο, για το 90% της ομάδας του πληθυσμού που εξετάσθηκε,  - 35 μικρογραμμάρια μολύβδου για 100 χιλιοστόλιτρα αίματος κατ' ανώτατο όριο, για το 98% της ομάδας του πληθυσμού που εξετάσθηκε.   Άρθρο 7  Για τον καθορισμό της μολυβδιάσεως:  - τα Κράτη μέλη γνωστοποιούν στην Επιτροπή τα ονόματα των εργαστηρίων, τα οποία μετέχουν στο πρόγραμμα της επιβλέψεως με βιολογικά μέσα και τις χρησιμοποιούμενες μεθόδους αναλύσεως,  - η Επιτροπή σε συνεργασία με τα Κράτη μέλη, οργανώνει προγράμματα συγκρίσεως, στα οποία μετέχουν τα ανωτέρω εργαστήρια,  - η Επιτροπή σε συνεργασία με τα Κράτη μέλη, εξετάζει τα αποτελέσματα αυτών των προγραμμάτων με σκοπό την βελτίωση της δυνατότητας συγκρίσεως των μεθόδων αναλύσεως.   Άρθρο 8  Όταν το αποτέλεσμα των αναλύσεων εμφανίζει μία ή περισσότερες υπερβάσεις των επιπέδων αναφοράς, που προβλέπονται στο άρθρο 6, τα Κράτη μέλη:  - επαληθεύουν το έγκυρο των αποτελεσμάτων,  - αναζητούν τις πηγές εκθέσεως οι οποίες προκαλούν αυτές τις υπερβάσεις- αυτή η ενέργεια αφορά επίσης όλα τα άτομα τα οποία παρουσιάζουν μολυβδίαση ανώτερη των 35 μικρογραμμαρίων ανά 100 χιλιοστόλιτρα,  - λαμβάνουν, κατά την κρίση των αρμοδίων εθνικών αρχών τα κατάλληλα μέτρα.   Άρθρο 9  1. Τα Κράτη μέλη ορίζουν μέσα στους έξι μήνες, οι οποίοι ακολουθούν την κοινοποίηση της παρούσης οδηγίας, την αρμοδία εθνική αρχή η οποία γνωστοποιεί στην Επιτροπή:  - τα δεδομένα τα σχετικά με την επίβλεψη με βιολογικά μέσα των ομάδων του πληθυσμού που προβλέπονται στο άρθρο 4 τα οποία περιλαμβάνουν τις ενδείξεις, οι οποίες αναφέρονται στις μεθόδους αναλύσεως, στις εξετασθείσες ομάδες πληθυσμού και στις ζώνες, στις  οποίες ελήφθησαν αυτά τα δείγματα- αυτά τα δεδομένα πρέπει να προσφέρουν όλες τις εγγυήσεις όσον αφορά το σεβασμό της ανωνυμίας των προσώπων που εξετάσθηκαν- ο τρόπος και η μορφή της διαβιβάσεως των δεδομένων αυτών καθορίζονται με κοινή συμφωνία μεταξύ  της Επιτροπής και των Κρατών μελών,  - τις πληροφορίες τις σχετικές με τα αίτια ή τους παράγοντες, οι οποίοι τεκμαίρεται ότι προκαλούν την υπέρβαση των επιπέδων αναφοράς, τα οποία αναφέρονται στο άρθρο 6.  2. Η αρμόδια εθνική αρχή διαβιβάζει επί πλέον στην Επιτροπή, τα μέτρα, τα οποία λαμβάνονται δυνάμει του άρθρου 8, τρίτη παύλα.   Άρθρο 10  Η Επιτροπή συγκαλεί τουλάχιστον δύο φορές το χρόνο τους εκπροσώπους των κυβερνήσεων, των Κρατών μελών με σκοπό ιδίως:  - την εξασφάλιση της εναρμονισμένης εφαρμογής της επιβλέψεως με βιολογικά μέσα και ιδιαίτερα των διατάξεων, οι οποίες προβλέπονται στα άρθρα 4 και 5,  - την παρακολούθηση της δυνατότητος συγκρίσεως των αναλύσεων που πραγματοποιούνται,  - την εξέταση των πληροφοριών και την διευκόλυνση της ανταλλαγής πληροφοριών μεταξύ των Κρατών μελών επί των αποτελεσμάτων τα οποία προκύπτουν από την επίβλεψη με βιολογικά μέσα, καθώς και επί των μέτρων τα οποία λαμβάνονται δυνάμει του άρθρου 8.   Άρθρο 11  Επί τη βάσει των πληροφοριών οι οποίες συλλέγονται δυνάμει του άρθρου 9, η Επιτροπή καταρτίζει, σε συνδυασμό με τις αρμόδιες εθνικές αρχές:  - ετήσια συνοπτική έκθεση, περί της εφαρμογής αυτού του προγράμματος, η οποία διαβιβάζεται στα Κράτη μέλη, καθώς και στο Συμβούλιο και στη Συνέλευση,  - γενική έκθεση στο τέλος αυτού του προγράμματος, η οποία συνιστά τη βάση για την ενδεχόμενη προετοιμασία νέων προτάσεων, οι οποίες θα λάβουν επίσης υπόψη τις σημειωθείσες προόδους στις επιστημονικές και τεχνικές γνώσεις.   Άρθρο 12  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός προθεσμίας δώδεκα μηνών από την κοινοποίησή της και πληροφορούν περί αυτού αμέσως την Επιτροπή.   Άρθρο 13  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Μαρτίου 1977.  Για το Συμβούλιο Ο Πρόεδρος T. BENN  (1) ΕΕ αριθ. Α 28 της 9.2.1976, σ. 31.  (2) ΕΕ αριθ. Α 50 της 4.3.1976, σ. 9.  (3) ΕΕ αριθ. Α 112 της 20.12.1973, σ. 3.      ΠΑΡΑΡΤΗΜΑ I   ΣΧΕΣΕΙΣ ΔΟΣΕΩΣ ΚΑΙ ΕΠΕΝΕΡΓΕΙΑΣ  Οι τιμές μολυβδιάσεως, οι οποίες λαμβάνονται υπόψη για την εκτίμηση των αποτελεσμάτων της επιβλέψεως με βιολογικά μέσα προκύπτουν από την ανάλυση των επιστημονικών δεδομένων περί των διαφόρων τοξικών ενεργειών του  μολύβδου. Η ανάλυση αυτή, η οποία λαμβάνει υπόψη τις κανονικές διακυμάνσεις των βιολογικών τιμών του πληθυσμού, επιτρέπει την σχεδόν ποσοτική συσχέτιση μεταξύ δόσεως και επενέργειας. Οι ακόλουθες σχέσεις δόσεως-επενέργειας λαμβάνονται υπόψη σαν βάση  αναφοράς για την εφαρμογή της παρούσης οδηγίας:  Μία μείωση της δραστηριότητας ALAD στα ερυθρά αιμοσφαίρια, λόγω της εκθέσεως στον μόλυβδο, εφ' όσον δεν προκαλεί διατάραξη της αιμοποιητικής λειτουργίας, μπορεί να γίνει αποδεκτή ως προς τον πληθυσμό. Σήμερα θεωρείται ότι για τις μολυβδιάσεις τις  κατώτερες των 15 20 μg/100 ml, η μείωση της δραστηριότητας ALAD δεν προκαλεί διαταραχή της αιμοποιητικής λειτουργίας.  Η αύξηση της περιεκτικότητας σε πρωτοπορφυρίνη (PPE) των ερυθρών αιμοσφαιρίων του αίματος είναι ενδεικτική επιβλαβούς επιδράσεως της χρησιμοποιήσεως του σιδήρου από τον οργανισμό με αποτέλεσμα να παρακωλύεται η αιμοσύνθεση. Η αύξηση της PPE, εμφανίζεται  σε τιμές μολυβδιάσεως ανώτερες των 20-30 μg/100 ml. Η αύξηση της τιμής πάντως PPE μπορεί να οφείλεται σε άλλες αιτίες.  Βλαβερή επίδραση στην σύνθεση του γλουταθείου μπορεί να γίνει ανεκτή μόνο για πολύ μικρό τμήμα του πληθυσμού, αλλά και αυτό τότε μόνον όταν είναι πολύ μικρή και δεν παράγει άλλα παρακλινικά συμπτώματα. Η απαράδεκτα βλαβερή επίδραση στη σύνθεση του  γλουταθείου, δεν εμφανίζεται εφ' όσον η τιμή της μολυβδιάσεως είναι κατώτερη των 30μg/100 ml.  Σημαντική αύξηση της εκκρίσεως του Δέλτα-Αμινολεβυλινικού οξέος στα ούρα (ALAU), είναι ένδειξη σημαντικής επιβλαβούς επιδράσεως επί του μεταβολισμού των πορφυρινών και επομένως αποτελεί ένδειξη κλονισμού της υγείας. Η σημαντική αύξηση από στατιστική  άποψη του ALAU, δεν εμφανίζεται παρά για τιμές μολυβδιάσεως ανώτερες από 35μg/100ml.       ΠΑΡΑΡΤΗΜΑ II   ΑΝΤΙΣΤΟΙΧΙΑ ΜΕΤΑΞΥ ΤΗΣ ΤΙΜΗΣ ΤΗΣ ΜΟΛΥΒΔΙΑΣΕΩΣ ΚΑΙ ΤΗΣ ΕΝΖΥΜΑΤΙΚΗΣ ΔΡΑΣΕΩΣ  Κατά την έννοια του άρθρου 2 της παρούσης οδηγίας, η αντιστοιχία της τιμής της μολυβδιάσεως και της ενζυματικής δράσεως ALAD, η οποία μετράται σύμφωνα με την τυποποιημένη  Ευρωπαϊκή μέθοδο (παράρτημα 3) είναι η ακόλουθη:   "" ID="1">35> ID="2">20"> ID="1">30> ID="2">25"> ID="1">20> ID="2">35"> Εφόσον οι καταμετρούμενες τιμές της ALAD είναι σημαντικά ανώτερες από τα όρια που αναφέρθηκαν ανωτέρω για τα διάφορα τμήματα του πληθυσμού δεν είναι αναγκαία η διενέργεια επιβεβαιωτικών νέων καταμετρήσεων των τιμών της μολυβδιάσεως.       ΠΑΡΑΡΤΗΜΑ III   ΤΕΧΝΙΚΕΣ ΠΡΟΔΙΑΓΡΑΦΕΣ ΠΕΡΙ ΠΡΟΣΔΙΟΡΙΣΜΟΥ ΤΗΣ ΔΡΑΣΕΩΣ ALAD  Τυποποιημένη ευρωπαϊκή μέθοδος για τον προσδιορισμό της δράσεως της δεϋδρατάσεως του δελτα-αμινολεβυλινικού οξέος Η αρχή της μεθόδου που έχει υιοθετηθεί για τον προσδιορισμό της δράσεως της δεϋδρατάσεως του Δέλτα-Αμινολεβυλινικού οξέος είναι γνωστή. Βασίζεται επί της επωάσεως του ενζύμου με περίσσεια του Δέλτα-Αμινολεβυλινικού οξέος ως υποστρώματος. Το  πορφοχολερυθρινογόνο το οποίο σχηματίζεται μετά από ορισμένο χρόνο, αναμιγνύεται με τροποποιημένο αντιδραστήριο του Ehrlich και ο χρωματισμός ο οποίος προκύπτει μετράται με τη βοήθεια ενός φωτομέτρου σε σύγκριση προς λευκό (ουδέτερο). Η ποσότητα του  παραγομένου πορφοχολερυθρινογόνου αποτελεί το μέτρο της δράσεως ALAD.   ΜΕΘΟΔΟΣ Ενέργεια του φωτός  Τα πρόσφατα πειράματα έδειξαν, ότι κυρίως το πορφοχολερυθρινογόνο είναι πολύ ευαίσθητο στο φως. Το σύνολο της αναλύσεως πρέπει να πραγματοποιείται χωρίς και το ελάχιστο άμεσο ηλιακό φως στο εργαστήριο (και όχι μόνο στο μέρος  όπου πραγματοποιείται η ανάλυση).  Πρώτη φάση: Δειγματοληψία και διατήρηση του αίματος πριν από την ανάλυση - Αιμοληψία 2 ml φλεβικού αίματος, με την βοήθεια μιας πλαστικής σύριγγας (που δεν έχει σταθεροποιηθεί με μόλυβδο) παρουσία ξηρής ηπαρίνης 5 mg).  - Άμεση προετοιμασία τεσσάρων δειγμάτων των 0,2 ml κατανεμημένων σε διαφορετικούς πλαστικούς δοκιμαστικούς σωλήνες (που δεν έχουν σταθεροποιηθεί με μόλυβδο) και που έχουν ψυχθεί σε 4o Κελσίου. Η σιφωνοποίηση πραγματοποιείται με βαθμολογημένα σιφώνια του  τύπου Μάρμπουργκ.  - Αν η ανάλυση πραγματοποιείται μέσα σε διάστημα τριών ωρών, η ψύξη των δειγμάτων δεν είναι αναγκαία.  - Η ανώτατη διάρκεια της διατηρήσεως των δειγμάτων με θερμοκρασία 4o Κελσίου είναι 24 ώρες.  - Αμέσως πριν από την ανάλυση πρέπει όλα τα δείγματα να τοποθετούνται σε λουτρό παγωμένου ύδατος επί 10 λεπτά.  Παρατήρηση: Μεταξύ των πλαστικών υλικών που μπορούν να χρησιμοποιηθούν είναι το πολυαιθυλαίνιο, το πολυστηρένιο και το πολυπροπυλαίνιο. Η διάρκεια της διατηρήσεως των 24 ωρών με θερμοκρασία 4o Κελσίου, προκύπτει μετά από προσεκτική εκτίμηση. Αυτό το  χρονικό διάστημα είναι επαρκές για να επιτραπεί η μεταφορά του δείγματος για ανάλυση από τον τόπο της λήψεως του αίματος, σε ένα κεντρικό εργαστήριο. Από τα τέσσερα δείγματα αίματος, τρία πρέπει να χρησιμοποιηθούν για τον καθορισμό της ALAD και ένα για  το διάλυμα αναφοράς.  Δεύτερη φάση: Καθορισμός της τιμής του αιματοκρίτη Ο καθορισμός αυτός πρέπει να πραγματοποιείται:  - συγχρόνως με την αιμοληψία,  - σε μία τριχοειδή μέθοδο που χρησιμοποιεί δύο δείγματα.  Φυγοκέντρηση μετά το κλείσιμο του ενός άκρου, σε ταχύτητα τουλάχιστον 30 000 περιστροφών κατά λεπτό (όχι λιγότερο από πέντε λεπτά).  Παρατήρηση: Ο προσδιορισμός αυτός είναι προτιμότερο να πραγματοποιείται στον τόπο της δειγματοληψίας αλλ' όχι άνω των 24 ωρών μετά την αιμοληψία. Αν είναι δυνατόν συνιστάται η χρησιμοποίηση φυγοκεντρικής συσκευής, τύπου μικροαιματοκρίτου.  Τρίτη φάση: Αιμόλυση - Αιμόλυση τριών δειγμάτων αίματος αφού προηγουμένως αποψυχθούν σε 1,3 ml αποσταγμένου ύδατος (το οποίο προηγουμένως είχε θερμανθεί στους 37o Κελσίου) κατά τη διάρκεια 10 λεπτών σε 37oC +- 0,2oC.  - Προσθέσατε ύδωρ κατά προτίμηση με τη βοήθεια ενός βαθμολογουμένου σιφωνίου 2 ml και αναμίξατε καλά.  - Στο στάδιο αυτό δεν επιτρέπεται να ανακινηθούν πλέον τα δείγματα.  Παρατήρηση:Έχει αποφασισθεί η χρησιμοποίηση ύδατος και όχι Triton X 100 για την αιμόλυση. Τα πειράματα της αιμολύσεως με Triton X 100, επιφέρουν μία σημαντική ανάσχεση της δράσεως ALAD, η οποία δεν κατορθώθηκε ακόμη να εξηγηθεί και η οποία μπορεί να  αντιστοιχεί σε τεχνητό φαινόμενο.  Τέταρτη φάση: Πρόσθεση διαλύματος ALAD στην αιμόλυση - Παρασκευή του διαλύματος ALA.  - Αυτό δεν πρέπει να παρασκευάζεται πριν από το πολύ 5 ώρες - Θέρμανση του διαλύματος αυτού στους 37o Κελσίου κατά τη διάρκεια τουλάχιστο 10 λεπτών πριν από την πρόσθεση.  - Πρόσθεση 1 ml διαλύματος αυτού στον αιμολύτη κατά προτίμηση με τη βοήθεια ογκομετρικού σιφωνίου του 1 ml, ακολουθούμενη από ανάμιξη.  Παρατήρηση: Σαν βάση ελήφθη pH των 6,4, διότι τα πειράματα έδειξαν ότι αυτή είναι η τιμή pH, η οποία επιτρέπει για τους κανονικούς πληθυσμούς καλλίτερο συσχετισμό μεταξύ της δράσεως ALAD και των τιμών μολυβδιάσεως.Δεν απαιτείται να επιτευχθεί το ανώτατο  της δράσεως (που πραγματοποιείται δι' αυξήσεως της τιμής pH) επειδή οι προς καθορισμό δράσεις είναι αρκετά υψηλές.  Πέμπτη φάση: Παρασκευή του διαλύματος αναφοράς - 0,2 ml αίματος επεξεργασμένου όπως στη διαδικασία για τον καθορισμό ALAD, και μάλιστα μέχρι της στιγμής της προσθέσεως του διαλύματος ALA- στη θέση του προστίθεται 1 ml του διαλύματος HgCl2-TCA και κατόπιν 1 ml διαλύματος ALA. Στη συνέχεια  ακολουθείται η ίδια διαδικασία όπως και για τον καθορισμό ALAD (πρβλ. κατωτέρω).  Παρατήρηση: Ένα μόνο διάλυμα αναφοράς συγκρίνεται σε μία σειρά τριών πειραμάτων για κάθε δείγμα αίματος. Εάν η οπτική πυκνότητα η οποία επιτυγχάνεται για διάλυμα αναφοράς είναι πολύ υψηλή, η διαδικασία επαναλαμβάνεται για έλεγχο.  Έκτη φάση: Επώαση - 60 λεπτά σε διεκθερμαντήρα με 37oC +- 0,2oC.  - Ο χρόνος επωάσεως αρχίζει να μετράται από την πρόσθεση του διαλύματος ALA.  Παρατήρηση: Ο χρόνος επωάσεως των 60 λεπτών έχει επιλεγεί προκειμένου να αυξηθεί η δράση της ALAD με φυσικό τρόπο, δεδομένου ότι καμμία άλλη φάση δεν έχει σαν αποτέλεσμα την αύξηση της δράσεως με τεχνητά μέσα. Με τη βοήθεια πειραμάτων έχει αποδειχθεί  ότι η σχέση χρόνος επωάσεως δραστηριότητας είναι γραμμική για τα χρονικά διαστήματα που υπερβαίνουν τις δύο ώρες.  - Η θερμοκρασία της επωάσεως διατηρήθηκε, για πρακτικούς λόγους στους 37oC.  Έβδομη φάση: Ανάσχεση της αντιδράσεως PBG - Προστίθεται 1 ml διαλύματος HgCl2-TCA στο μίγμα της επωάσεως κατά προτίμηση με ογκομετρικό σιφώνιο του 1 ml.  Όγδοη φάση: Φυγοκέντρηση και διήθηση - 30.000 περιστροφές ανά λεπτό.  - διήθηση επί χάρτου Whatman, αριθ. 54 ή ισότιμο (οξυανθεκτικό χαρτί).  Παρατήρηση: Η φυγοκέντρηση πρέπει να διαρκεί περίπου 10 λεπτά. Η φάση της διηθήσεως εισάγεται, για να αποφευχθεί ο σιφωνισμός των μικρών σωματιδίων στην επιφάνεια του επιπλέοντος υγρού. Τα σωματίδια αυτά φαίνεται ότι προκαλούν έγχρωμη αντίδραση με το  αντιδραστήριο του Ehrlich. Πολλά πειράματα έδειξαν ότι η εισαγωγή της φάσεως της διηθήσεως, βελτιώνει την δυνατότητα αναπαραγωγής των αποτελεσμάτων. Η φάση της διηθήσεως μπορεί εν ανάγκη να αντικατασταθεί από μία δεύτερη φυγοκέντρηση.  Ένατη φάση: Αντίδραση με το αντιδραστήριο Ehrlich - Αναμιγνύεται 1 ml του διηθημένου επιπλέοντος υγού, με 1 ml αντιδραστηρίου Ehrlich τροποποιημένου με τη βοήθεια ογκομετρικών σιφωνίων.  - Για την εξασφάλιση της ομοιογένειας γίνεται η ανάμιξη με αναμικτήρα τύπου Vortex.  - Αφήνεται ν' αντιδράσει επί 5 λεπτά, από τη μέτρηση της αποσβέσεως.  Παρατήρηση: Είναι πολύ σημαντικό για την εξασφάλιση της ομοιογένειας, να αναμιγνύεται καλά το διηθημένο επιπλέον υγρό με το αντιδραστήριο Ehrlich.  Δέκατη φάση: Μέτρηση της αποσβέσεως - Το σπεκτροφωτόμετρο βαθμονομείται με τη βοήθεια μιας διαλύσεως φαινολοφθαλεΐνης εντός βασικού ρυθμιστικού διαλύματος.  - Καταμετρείται η απόσβεση των δειγμάτων σε σχέση προς το διάλυμα αναφοράς σε 555 nm μέσα σε κυψελίδα ενός εκατοστού (ή δύο εκατοστών αν η απορρόφηση είναι πολύ μικρή).  Ενδέκατη φάση: Υπολογισμός της ενζυματικής δράσεως - Η εξίσωση η οποία επιτρέπει τον υπολογισμό της δράσεως είναι η ακόλουθη:  = mumoles ALA/mn/ml RBC = U/ml όπου:  OD = μετρηθείσα απόσβεση,  60 = χρόνος επωάσεως,  35 = παράγων διαλύσεως,  62 = γραμμομοριακός συντελεστής αποσβέσεως σε cm2/μmol,  K = συντελεστής σπεκτροφωτομετρικής διορθώσεως.  Παρατήρηση: Οι προτεινόμενες μονάδες συμφωνούν προς τις συστάσεις, τις σχετικές με την ονοματολογία των ενζύμων της Διεθνούς Βιοχημικής Ενώσεως.   ΔΙΑΛΥΜΑΤΑ  1. Παρασκευή του διαλύματος ALA Διάλυμα Α:  1,78 g Na2HRO4-2H2O διαλελυμένο σε 100 ml απεσταγμένου ύδατος (κατά προτίμηση αποϊοντοποιημένων).  Διάλυμα Β:  1,38 g NaH2PO4-1H2O διαλελυμένο σε 100 ml απεσταγμένου ύδατος.  29 ml διαλύματος Α και 71 ml διαλύματος Β δίδουν ένα βύσμα 0,1 Mel φωσφορικού ρυθμιστικού διαλύματος με τιμή pH 6,4.  Αυτή η υψηλή ιονική συγκέντρωση του ρυθμιστικού διαλύματος είναι αναγκαία για την παρεμπόδιση κάθε παραλλαγής της τιμής pH στο εν αντιδράσει διάλυμα.  167,6 mg ALA-HCL διαλύονται μέσα στο διάλυμα Β (πάντοτε σε οξύ περιβάλλον)- η τιμή pH ορίζεται σε 6,4 με τη βοήθεια του διαλύματος Α. Ο όγκος αναβιβάζεται τότε με 0,1 Mol του φωσφορικού ρυθμιστικού διαλύματος (τιμή pH 6,4) σε 100 ml. Αυτό το  παρασκεύασμα παρέχει διάλυμα 0,01 Mol ALA/1.  2. Διάλυμα HgCl2-TCA 1,35 g HgCl2 διαλύεται σε 100 ml τριχλωροξικού οξέος TCA, 10%.  3. Διάλυμα του αντιδραστηρίου Ehrlich Αντιδραστήρια:  2,5 g p-διμεθυλανιμοβενζαλδεΐδη (ΡΔΜΑΒ),  0,25 g HgCl2 διαλελυμένα σε 10 ml κρυσταλλικού οξικού οξέος,  υπερχλωρικό οξύ, ειδικό βάρος 1,7,  κρυσταλλικό οξικό οξύ.  Παρασκευή:  Το pDMAB διαλύεται σε 50 ml οξικού οξέος.Προστίθενται 24,5 ml περχλωρικού οξέος και 4 ml διαλύματος HgCl2. Τούτο αναμιγνύεται, επαναψύχεται και φέρεται σε 100 χιλιοστόλιτρα με κρυσταλλικό οξικό οξύ, σε βαθμολογημένη φιάλη (1).  Έλεγχος της μεθόδου:  Ένας ετήσιος έλεγχος της μεθόδου σε κοινοτικό επίπεδο πρέπει να εκτελείται από εργαστήριο που ορίζεται από κοινού από τα Κράτη μέλη.    (1) Αν σ' αυτό το στάδιο εμφανισθεί φαιόχρους χρωματισμός, το αντιδραστήριο είναι ακατάλληλο.


Avis juridique important

|

32004L0008

Οδηγία 2004/8/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας και για την τροποποίηση της οδηγίας 92/42/ΕΟΚ

Επίσημη Εφημερίδα αριθ. L 052 της 21/02/2004 σ. 0050 - 0060

Οδηγία 2004/8/ΕΚ του Ευρωπαϊκού Κοινοβουλίου και του Συμβουλίουτης 11ης Φεβρουαρίου 2004για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας και για την τροποποίηση της οδηγίας 92/42/ΕΟΚΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας σύμφωνα με τη διαδικασία του άρθρου 251 της συνθήκης(4)Εκτιμώντας τα ακόλουθα:(1) Οι δυνατότητες χρήσης της συμπαραγωγής προς εξοικονόμηση ενέργειας δεν αξιοποιούνται πλήρως στην Κοινότητα επί του παρόντος. Η προώθηση της υψηλής αποδοτικότητας συμπαραγωγής που βασίζεται στη ζήτηση για χρήσιμη θερμότητα αποτελεί κοινοτική προτεραιότητα με δεδομένα τα πιθανά οφέλη που απορρέουν από τη συμπαραγωγή όσον αφορά την εξοικονόμηση πρωτογενούς ενέργειας, την αποφυγή απωλειών δικτύου και τη μείωση των εκπομπών αερίων, ιδίως εκείνων που συμβάλλουν στο φαινόμενο του θερμοκηπίου. Επιπλέον, η αποδοτική χρήση της ενέργειας μέσω της συμπαραγωγής μπορεί επίσης να συμβάλει θετικά στην ασφάλεια του ενεργειακού εφοδιασμού και στις ανταγωνιστικές συνθήκες που επικρατούν στην Ευρωπαϊκή Ένωση και τα κράτη μέλη της. Είναι συνεπώς απαραίτητο να ληφθούν μέτρα καλύτερης αξιοποίησης των δυνατοτήτων στο πλαίσιο της εσωτερικής αγοράς ενέργειας.(2) Η οδηγία 2003/54/EK του Ευρωπαϊκού Κοινοβουλίου και του Συμβουλίου(5) θεσπίζει κοινούς κανόνες για την παραγωγή, τη μεταφορά, τη διανομή και την προμήθεια ηλεκτρικής ενέργειας εντός της εσωτερικής αγοράς ηλεκτρικής ενέργειας. Στο πλαίσιο αυτό, η ανάπτυξη της συμπαραγωγής συμβάλλει στη βελτίωση του ανταγωνισμού επίσης όσον αφορά τους νεοεισερχόμενους στην αγορά.(3) Η Πράσινη Βίβλος σχετικά με την ευρωπαϊκή στρατηγική για την ασφάλεια του ενεργειακού εφοδιασμού επισημαίνει ότι η Ευρωπαϊκή Ένωση εξαρτάται υπέρμετρα από τον εξωτερικό ενεργειακό εφοδιασμό, ο οποίος επί του παρόντος αντιπροσωπεύει το 50 % των απαιτήσεων και αναμένεται να ανέλθει σε 70 % έως το 2030 εάν οι τρέχουσες τάσεις εξακολουθούν να υφίστανται. Η εξάρτηση από τις εισαγωγές και οι ολοένα υψηλότεροι δείκτες των εισαγωγών αυξάνουν τον κίνδυνο διακοπής ή δυσχερειών του εφοδιασμού. Ωστόσο, η ασφάλεια του εφοδιασμού δεν θα πρέπει να θεωρείται απλώς ως θέμα μείωσης της εξάρτησης από τις εισαγωγές και αύξησης της εγχώριας παραγωγής. Η ασφάλεια του εφοδιασμού απαιτεί μια ευρεία δέσμη πολιτικών πρωτοβουλιών με στόχο, μεταξύ άλλων, τη διαφοροποίηση των πηγών και των τεχνολογιών και τη βελτίωση των διεθνών σχέσεων. Επιπλέον, στην Πράσινη Βίβλο υπογραμμίστηκε ότι η ασφάλεια του ενεργειακού εφοδιασμού έχει ζωτική σημασία για τη μελλοντική αειφόρο ανάπτυξη. Η Πράσινη Βίβλος καταλήγει στο συμπέρασμα ότι η θέσπιση νέων μέτρων για τη μείωση της ενεργειακής ζήτησης είναι απαραίτητη τόσο από απόψεως μείωσης της εξάρτησης από τις εισαγωγές όσο και προκειμένου να περιοριστούν οι εκπομπές αερίων που συμβάλλουν στο φαινόμενο του θερμοκηπίου. Στο ψήφισμα της 15ης Νοεμβρίου 2001 σχετικά με την Πράσινη Βίβλο(6), το Ευρωπαϊκό Κοινοβούλιο ζήτησε κίνητρα που να ενθαρρύνουν τη μετακίνηση προς αποδοτικές εγκαταστάσεις παραγωγής ενέργειας, συμπεριλαμβανομένης της συμπαραγωγής θερμότητας και ηλεκτρισμού.(4) Η ανακοίνωση της Επιτροπής "Αειφόρος ανάπτυξη της Ευρώπης για έναν καλύτερο κόσμο - Στρατηγική της Ευρωπαϊκής Ένωσης για την αειφόρο ανάπτυξη", που υποβλήθηκε στα πλαίσια του Ευρωπαϊκού Συμβουλίου του Γκέτεμποργκ, της 15ης και 16ης Ιουνίου 2001, προσδιόρισε τις κλιματικές μεταβολές ως ένα από τα κύρια εμπόδια στην αειφόρο ανάπτυξη και υπογράμμισε την ανάγκη για αύξηση της χρήσης καθαρής ενέργειας και σαφή δράση για τη μείωση της ενεργειακής ζήτησης.(5) Η αυξημένη χρήση της συμπαραγωγής με τάση προς εξοικονόμηση πρωτογενούς ενέργειας θα μπορούσε να αποτελέσει σημαντικό μέρος της δέσμης των μέτρων που απαιτούνται για τη συμμόρφωση με το πρωτόκολλο του Κιότο στη σύμβαση πλαίσιο των Ηνωμένων Εθνών για τις κλιματικές αλλαγές, καθώς και οποιασδήποτε δέσμης πολιτικών για την εκπλήρωση περαιτέρω υποχρεώσεων. Η Επιτροπή στην ανακοίνωσή της σχετικά με την ενεργοποίηση της πρώτης φάσης του ευρωπαϊκού προγράμματος για την αλλαγή του κλίματος προσδιόρισε την προώθηση της συμπαραγωγής ενέργειας ως ένα από τα αναγκαία μέτρα για τη μείωση των εκπομπών αερίων που προέρχονται από τον ενεργειακό τομέα και συμβάλλουν στο φαινόμενο του θερμοκηπίου και ανακοίνωσε την πρόθεσή της να υποβάλει πρόταση οδηγίας σχετικά με την προώθηση της συμπαραγωγής το 2002.(6) Στο ψήφισμά του της 25ης Σεπτεμβρίου 2002 σχετικά με την ανακοίνωση της Επιτροπής όσον αφορά την ενεργοποίηση της πρώτης φάσης του ευρωπαϊκού προγράμματος για την αλλαγή του κλίματος(7), το Ευρωπαϊκό Κοινοβούλιο χαιρετίζει την ιδέα της υποβολής πρότασης για τη λήψη ενισχυμένων κοινοτικών μέτρων προώθησης της χρήσης συνδυασμένης παραγωγής θερμότητας και ηλεκτρισμού και ζητεί την ταχεία έγκριση οδηγίας σχετικά με την προώθηση της εν λόγω συνδυασμένης παραγωγής.(7) Η σημασία της συμπαραγωγής αναγνωρίστηκε και από το ψήφισμα του Συμβουλίου, της 18ης Δεκεμβρίου 1997(8), και από το ψήφισμα του Ευρωπαϊκού Κοινοβουλίου, της 15ης Μαΐου 1998(9), που αφορούν την κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού.(8) Το Συμβούλιο, στα συμπεράσματά του της 30ής Μαΐου και της 5ης Δεκεμβρίου 2000, ενέκρινε το σχέδιο δράσης της Επιτροπής για τη βελτίωση της ενεργειακής απόδοσης και προσδιόρισε την προώθηση της συμπαραγωγής ως έναν από τους βραχυπρόθεσμους τομείς προτεραιότητας. Το Ευρωπαϊκό Κοινοβούλιο, στο ψήφισμά του της 14ης Μαρτίου 2001, σχετικά με το σχέδιο δράσης για τη βελτίωση της ενεργειακής απόδοσης(10) κάλεσε την Επιτροπή να υποβάλει προτάσεις σχετικά με την καθιέρωση κοινών κανόνων για την προώθηση της συμπαραγωγής, όπου αυτό κρίνεται σημαντικό για το περιβάλλον.(9) Η οδηγία 96/61/EΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης(11), η οδηγία 2001/80/EΚ του Ευρωπαϊκού Κοινοβουλίου και του Συμβουλίου, της 23 Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων(12) και η οδηγία 2000/76/EΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων(13) υπογραμμίζουν την ανάγκη αξιολόγησης των δυνατοτήτων για συμπαραγωγή ενέργειας σε νέες εγκαταστάσεις.(10) Η οδηγία 2002/91/EK του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων(14) ζητεί από τα κράτη μέλη να εξασφαλίζουν ότι για τα νέα κτίρια συνολικής ωφέλιμης επιφάνειας άνω των 1000 m2, η τεχνική, περιβαλλοντική και οικονομική σκοπιμότητα εγκατάστασης εναλλακτικών συστημάτων, όπως η συμπαραγωγή ηλεκτρισμού και θερμότητας, μελετάται και συνυπολογίζεται πριν από την έναρξη της ανέγερσης.(11) Η υψηλής αποδοτικότητας συμπαραγωγή ενέργειας ορίζεται στην παρούσα οδηγία από την εξοικονόμηση ενέργειας η οποία επιτυγχάνεται με τη συνδυασμένη παραγωγή αντί της χωριστής παραγωγής θερμικής και ηλεκτρικής ενέργειας. Η εξοικονόμηση ενέργειας που υπερβαίνει το 10 % πληροί τους όρους της "συμπαραγωγής υψηλής απόδοσης". Για να μεγιστοποιηθεί η εξοικονόμηση ενέργειας και να αποφευχθεί η απώλειά της, πρέπει να δοθεί μέγιστη προσοχή στις συνθήκες λειτουργίας των μονάδων συμπαραγωγής.(12) Στο πλαίσιο της αξιολόγησης της εξοικονόμησης πρωτογενούς ενέργειας, είναι σημαντικό να λαμβάνεται υπόψη η κατάσταση των κρατών μελών στα οποία το μεγαλύτερο μέρος της κατανάλωσης ηλεκτρικής ενέργειας καλύπτεται από εισαγωγές.(13) Για λόγους διαφάνειας, είναι σημαντικό να θεσπιστεί εναρμονισμένος βασικός ορισμός της συμπαραγωγής. Όταν οι εγκαταστάσεις συμπαραγωγής είναι εξοπλισμένες ώστε να παράγουν χωριστά ηλεκτρική ή θερμική ενέργεια, η εν λόγω παραγωγή δεν θα πρέπει να χαρακτηρίζεται ως συμπαραγωγή για την χορήγηση εγγύησης καταγωγής και για στατιστικούς σκοπούς.(14) Προκειμένου να διασφαλιστεί ότι η στήριξη της συμπαραγωγής στο πλαίσιο της παρούσας οδηγίας βασίζεται στη ζήτηση για χρήσιμη θερμότητα και την εξοικονόμηση πρωτογενούς ενέργειας, είναι απαραίτητο να θεσπισθούν κριτήρια για τον ορισμό και την αξιολόγηση της ενεργειακής απόδοσης που συνδέεται με την παραγωγή συμπαραγωγής, όπως αυτή προσδιορίζεται στα πλαίσια του βασικού ορισμού της.(15) Γενικός στόχος της παρούσας οδηγίας θα πρέπει να είναι η καθιέρωση εναρμονισμένης μεθόδου υπολογισμού της ηλεκτρικής ενέργειας που προέρχεται από συμπαραγωγή και των κατευθυντήριων γραμμών που απαιτούνται για την εφαρμογή της, λαμβάνοντας υπόψη μεθοδολογίες όπως εκείνες που αναπτύσσονται επί του παρόντος από ευρωπαϊκούς οργανισμούς τυποποίησης. Η μέθοδος θα πρέπει να είναι προσαρμόσιμη προκειμένου να λαμβάνει υπόψη την τεχνική πρόοδο. Η εφαρμογή των υπολογισμών των παραρτημάτων ΙΙ και ΙΙΙ σε μονάδες συμπαραγωγής πολύ μικρής κλίμακας θα μπορούσε, σύμφωνα με την αρχή της αναλογικότητας, να βασίζεται σε τιμές που απορρέουν από μια διαδικασία ελέγχου τύπου πιστοποιημένη από αρμόδια ανεξάρτητη αρχή.(16) Οι ορισμοί της συμπαραγωγής και της συμπαραγωγής υψηλής απόδοσης που χρησιμοποιούνται στην παρούσα οδηγία δεν προδικάζουν τη χρήση διαφορετικών ορισμών στην εθνική νομοθεσία, για σκοπούς άλλους από τους αναφερόμενους στην παρούσα οδηγία. Κρίνεται σκόπιμο να υιοθετηθούν, επιπλέον, οι σχετικοί ορισμοί που περιλαμβάνονται στην οδηγία 2003/54/ΕΚ και στην οδηγία 2001/77/EΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας(15).(17) Η μέτρηση της παραγόμενης χρήσιμης θερμότητας στο σημείο παραγωγής της εγκατάστασης συμπαραγωγής τονίζει την ανάγκη να εξασφαλίζεται ότι τα πλεονεκτήματα της συμπαραγόμενης χρήσιμης θερμότητας δεν χάνονται σε υψηλές θερμικές απώλειες από τα δίκτυα διανομής.(18) Ο λόγος ηλεκτρικής ενέργειας προς τη θερμότητα είναι ένα τεχνικό χαρακτηριστικό που πρέπει να οριστεί προκειμένου να υπολογιστεί η ποσότητα ηλεκτρικής ενέργειας από συμπαραγωγή.(19) Για τους σκοπούς της παρούσας οδηγίας, ο ορισμός των "μονάδων συμπαραγωγής" μπορεί επίσης να περιλαμβάνει εξοπλισμό όπου παράγεται μόνον ηλεκτρική ενέργεια ή μόνον θερμική ενέργεια, όπως η βοηθητική ανάφλεξη και οι μονάδες μετάκαυσης. Η παραγωγή από τον εν λόγω εξοπλισμό δεν θα πρέπει να θεωρείται συμπαραγωγή για τη χορήγηση εγγύησης προέλευσης και για στατιστικούς σκοπούς.(20) Ο ορισμός της "συμπαραγωγής μικρής κλίμακας" περιλαμβάνει, μεταξύ άλλων, μονάδες συμπαραγωγής πολύ μικρής κλίμακας και συνδυασμένης συμπαραγωγής, όπως οι μονάδες συμπαραγωγής που παρέχουν ενέργεια σε απομονωμένες περιοχές ή καλύπτουν περιορισμένες οικιακές, εμπορικές ή βιομηχανικές ανάγκες.(21) Προκειμένου να αυξηθεί η διαφάνεια για την από πλευράς των καταναλωτών επιλογή μεταξύ ηλεκτρικής ενέργειας από συμπαραγωγή και ηλεκτρικής ενέργειας που παράγεται βάσει άλλων τεχνικών, είναι απαραίτητο να εξασφαλιστεί βάσει των εναρμονισμένων τιμών αναφοράς απόδοσης η δυνατότητα εγγύησης προέλευσης της συμπαραγωγής υψηλής απόδοσης. Τα συστήματα εγγύησης προέλευσης δεν δίδουν από μόνα τους δικαίωμα υπαγωγής στους εθνικούς μηχανισμούς στήριξης.(22) Είναι σημαντικό να μπορούν να καλύπτονται από εγγυήσεις προέλευσης όλες οι μορφές ηλεκτρικής ενέργειας προερχόμενης από συμπαραγωγή υψηλής απόδοσης. Είναι σημαντικό να γίνεται σαφής διάκριση μεταξύ εγγυήσεων προέλευσης και ανταλλάξιμων πιστοποιητικών.(23) Προκειμένου να εξασφαλιστεί η αυξημένη διείσδυση της συμπαραγωγής στην αγορά μεσοπρόθεσμα, πρέπει να ζητηθεί από όλα τα κράτη μέλη να εγκρίνουν και να δημοσιεύσουν έκθεση στην οποία θα περιγράφονται αναλυτικά οι εθνικές δυνατότητες όσον αφορά τη συμπαραγωγή υψηλής απόδοσης και η οποία θα περιλαμβάνει χωριστή ανάλυση των εμποδίων που τίθενται στη συμπαραγωγή και των μέτρων που λαμβάνονται για να διασφαλίζεται η αξιοπιστία του συστήματος εγγύησης.(24) Η κρατική στήριξη θα πρέπει να είναι σύμφωνη με τις διατάξεις του κοινοτικού πλαισίου σχετικά με τις κρατικές ενισχύσεις για την προστασία του περιβάλλοντος(16), μεταξύ άλλων σε ό,τι αφορά τη μη σώρευση ενισχύσεων. Το εν λόγω πλαίσιο επιτρέπει, επί του παρόντος, ορισμένες κατηγορίες κρατικής στήριξης, εφόσον μπορεί να αποδειχθεί ότι τα μέτρα στήριξης ευνοούν την προστασία του περιβάλλοντος, επειδή η αποδοτικότητα της μετατροπής είναι ιδιαίτερα υψηλή, επειδή τα μέτρα θα συμβάλουν στη μείωση της ενεργειακής κατανάλωσης ή επειδή η παραγωγική διαδικασία θα είναι λιγότερο ζημιογόνος για το περιβάλλον. Η εν λόγω στήριξη θα καταστεί ενίοτε αναγκαία για την περαιτέρω αξιοποίηση των δυνατοτήτων συμπαραγωγής, ιδίως προκειμένου να ληφθεί υπόψη η ανάγκη εσωεπιχειρησιακού καταλογισμού του εξωτερικού κόστους.(25) Τα προγράμματα κρατικής στήριξης για την προώθηση της συμπαραγωγής θα πρέπει να επικεντρώνονται κυρίως στη στήριξη της συμπαραγωγής βάσει της οικονομικώς δικαιολογημένης ζήτησης θερμότητας και ψύξης.(26) Τα κράτη μέλη εφαρμόζουν διάφορους μηχανισμούς στήριξης της συμπαραγωγής σε εθνικό επίπεδο, στους οποίους περιλαμβάνονται ενισχύσεις επενδύσεων, φοροαπαλλαγές ή μειώσεις φόρων, πράσινα πιστοποιητικά και συστήματα άμεσης στήριξης των τιμών. Ένα σημαντικό μέσο επίτευξης του στόχου της παρούσας οδηγίας είναι η εξασφάλιση της ομαλής λειτουργίας των μηχανισμών αυτών, έως ότου τεθεί σε λειτουργία εναρμονισμένο κοινοτικό πλαίσιο, προκειμένου να διατηρηθεί η εμπιστοσύνη των επενδυτών. Η Επιτροπή σκοπεύει να εποπτεύει την κατάσταση και να συντάσσει εκθέσεις σχετικά με την κτηθείσα εμπειρία από την εφαρμογή των εθνικών προγραμμάτων στήριξης.(27) Για τη μεταφορά και διανομή της ηλεκτρικής ενέργειας από συμπαραγωγή υψηλής απόδοσης, θα πρέπει να εφαρμόζονται οι διατάξεις του άρθρου 7 παράγραφοι 1, 2 και 5 της οδηγίας 2001/77/ΕΚ, καθώς και οι σχετικές διατάξεις της οδηγίας 2003/54/ΕΚ. Μέχρις ότου ο παραγωγός που δραστηριοποιείται στο χώρο της συμπαραγωγής αποτελέσει επιλέξιμο πελάτη βάσει της εθνικής νομοθεσίας υπό την έννοια του άρθρου 21 παράγραφος 1 της οδηγίας 2003/54/ΕΚ, οι τιμές που συνδέονται με την αγορά επιπλέον ηλεκτρικής ενέργειας την οποία συχνά χρειάζονται οι παραγωγοί που δραστηριοποιούνται στο χώρο της συμπαραγωγής, θα πρέπει να καθορίζονται βάσει αντικειμενικών, διαφανών και αμερόληπτων κριτηρίων. Ειδικά για τις μονάδες συμπαραγωγής μικρής και πολύ μικρής κλίμακας, μπορεί να διευκολύνεται η πρόσβαση στο δίκτυο όσον αφορά την ηλεκτρική ενέργεια που παράγεται από μονάδες συμπαραγωγής υψηλής απόδοσης, υπό την όρο της κοινοποίησης προς την Επιτροπή.(28) Κατά κανόνα, οι μονάδες συμπαραγωγής, μέχρι 400 kW, που εμπίπτουν στο πεδίο των ορισμών της οδηγίας 92/42/ΕΟΚ του Συμβουλίου, της 21ης Μαΐου 1992, σχετικά με τις απαιτήσεις απόδοσης για τους νέους λέβητες ζεστού νερού που τροφοδοτούνται με υγρά ή αέρια καύσιμα(17), είναι απίθανο να πληρούν τις ελάχιστες απαιτήσεις απόδοσης που ορίζει η ανωτέρω οδηγία και θα πρέπει συνεπώς να εξαιρεθούν από το πεδίο εφαρμογής της ανωτέρω οδηγίας.(29) Η συγκεκριμένη διάρθρωση του τομέα της συμπαραγωγής, η οποία περιλαμβάνει πολλούς μικρούς και μεσαίους παραγωγούς, θα πρέπει να λαμβάνεται υπόψη, ειδικά κατά την επανεξέταση των διοικητικών διαδικασιών για την απόκτηση άδειας κατασκευής εγκαταστάσεων συμπαραγωγής.(30) Στο πλαίσιο του στόχου της παρούσας οδηγίας να δημιουργήσει ένα πλαίσιο για την προώθηση της συμπαραγωγής, είναι απαραίτητο να υπογραμμιστεί η ανάγκη ενός σταθερού οικονομικού και διοικητικού περιβάλλοντος για επενδύσεις σε νέες εγκαταστάσεις συμπαραγωγής. Τα κράτη μέλη θα πρέπει να ενθαρρύνονται να ανταποκριθούν στην ανάγκη αυτή μέσω του σχεδιασμού προγραμμάτων στήριξης διάρκειας τουλάχιστον τεσσάρων ετών και αποφεύγοντας συχνές αλλαγές στις διοικητικές διαδικασίες κ.λπ. Τα κράτη μέλη θα πρέπει να ενθαρρύνονται επίσης να εξασφαλίζουν ότι τα κρατικά προγράμματα στήριξης τηρούν την αρχή της σταδιακής κατάργησης.(31) Η συνολική απόδοση και βιωσιμότητα της συμπαραγωγής εξαρτάται από πολλούς παράγοντες, όπως η χρησιμοποιούμενη τεχνολογία, οι τύποι των καυσίμων, οι καμπύλες απορρόφησης ισχύος, το μέγεθος της μονάδας, καθώς και από τις ιδιότητες της θερμικής ενέργειας. Για πρακτικούς λόγους και βάσει του γεγονότος ότι η χρήση της παραγόμενης θερμότητας για διαφορετικούς σκοπούς απαιτεί διαφορετικά επίπεδα θερμοκρασίας της θερμότητας, καθώς και ότι αυτές καθώς και άλλες διαφορές επηρεάζουν την απόδοση της συμπαραγωγής, η συμπαραγωγή θα μπορούσε να διαιρείται σε κατηγορίες, όπως "βιομηχανική συμπαραγωγή", "θερμαντική συμπαραγωγή" και "γεωργική συμπαραγωγή".(32) Σύμφωνα με τις αρχές της επικουρικότητας και της αναλογικότητας, όπως αυτές διατυπώνονται στο άρθρο 5 της συνθήκης, οι γενικές αρχές που παρέχουν ένα πλαίσιο για την προώθηση της συμπαραγωγής στην εσωτερική αγορά ενέργειας θα πρέπει να προσδιορίζονται σε κοινοτικό επίπεδο, αλλά η αναλυτική εφαρμογή θα πρέπει να αφήνεται στα κράτη μέλη, επιτρέποντας με τον τρόπο αυτό σε κάθε κράτος μέλος να επιλέγει το καθεστώς που αρμόζει καλύτερα στις ιδιαίτερες συνθήκες του. Η παρούσα οδηγία περιορίζεται στα ελάχιστα απαιτούμενα για την επίτευξη των εν λόγω στόχων και δεν επεκτείνεται πέραν αυτού που είναι αναγκαίο προς τούτο.(33) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(18),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣκοπόςΗ παρούσα οδηγία αποσκοπεί στην αύξηση της ενεργειακής απόδοσης και στη βελτίωση της ασφάλειας του εφοδιασμού μέσω της δημιουργίας ενός πλαισίου με το οποίο θα προωθηθεί και θα αναπτυχθεί η υψηλής απόδοσης συμπαραγωγή θερμικής και ηλεκτρικής ενέργειας, η οποία θα βασίζεται στη ζήτηση για χρήσιμη θερμότητα και στην εξοικονόμηση πρωτογενούς ενέργειας στην εσωτερική αγορά ενέργειας, λαμβάνοντας υπόψη τις εθνικές ιδιαιτερότητες, ιδίως όσον αφορά τις κλιματικές και οικονομικές συνθήκες.Άρθρο 2Πεδίο εφαρμογήςΗ παρούσα οδηγία εφαρμόζεται στη συμπαραγωγή όπως ορίζεται στο άρθρο 3 και στις τεχνολογίες συμπαραγωγής που αναφέρονται στο παράρτημα Ι.Άρθρο 3ΟρισμοίΓια το σκοπό της παρούσας οδηγίας, ισχύουν οι ακόλουθοι ορισμοί:α) "συμπαραγωγή": η ταυτόχρονη παραγωγή θερμικής και ηλεκτρικής ή/και μηχανικής ενέργειας στο πλαίσιο μιας μόνο διαδικασίας·β) "χρήσιμη θερμότητα": η θερμότητα που παράγεται στο πλαίσιο μιας διαδικασίας συμπαραγωγής προκειμένου να ικανοποιήσει μια οικονομικά δικαιολογημένη ζήτηση για θέρμανση ή ψύξη·γ) "οικονομικά δικαιολογημένη ζήτηση": η ζήτηση που δεν υπερβαίνει τις ανάγκες θέρμανσης ή ψύξης και η οποία διαφορετικά θα ικανοποιούνταν, σύμφωνα με τις συνθήκες της αγοράς, με διαδικασίες παραγωγής ενέργειας διαφορετικές από την συμπαραγωγή·δ) "ηλεκτρική ενέργεια από συμπαραγωγή": η ηλεκτρική ενέργεια που παράγεται στο πλαίσιο μιας διαδικασίας συνδεόμενης με την παραγωγή χρήσιμης θερμότητας και υπολογίζεται σύμφωνα με τη μεθοδολογία που καθορίζεται στο παράρτημα ΙΙ·ε) "εφεδρική ηλεκτρική ενέργεια": η ηλεκτρική ενέργεια που παρέχεται μέσω του ηλεκτρικού δικτύου παροχής όποτε η διαδικασία συμπαραγωγής διακόπτεται, συμπεριλαμβανομένων των διαστημάτων συντήρησης, ή τίθεται εκτός λειτουργίας·στ) "συμπληρωματική ηλεκτρική ενέργεια": η ηλεκτρική ενέργεια που παρέχεται μέσω του ηλεκτρικού δικτύου παροχής σε περιπτώσεις κατά τις οποίες η ζήτηση για ηλεκτρική ενέργεια είναι μεγαλύτερη από την παραγόμενη στη διαδικασία συμπαραγωγής ηλεκτρικής ενέργειας·ζ) "συνολική απόδοση": ο λόγος της ετήσιας ποσότητας παραγόμενης ηλεκτρικής και μηχανικής ενέργειας και παραγόμενης χρήσιμης θερμότητας προς τα καύσιμα που χρησιμοποιούνται για την παραγωγή θερμότητας στο πλαίσιο μιας διαδικασίας συμπαραγωγής, καθώς και για την ακαθάριστη παραγωγή ηλεκτρικής και μηχανικής ενέργειας·η) "απόδοση": η απόδοση που υπολογίζεται βάσει των "καθαρών θερμιδικών αξιών" των καυσίμων (οι οποίες αναφέρονται και ως "κατώτερες θερμιδικές αξίες")·θ) "συμπαραγωγή υψηλής απόδοσης": η συμπαραγωγή που ανταποκρίνεται στα κριτήρια του παραρτήματος III·ι) "τιμή αναφοράς της απόδοσης για χωριστή παραγωγή": η απόδοση της εναλλακτικής χωριστής παραγωγής θερμότητας και ηλεκτρικής ενέργειας την οποία αποσκοπεί να αντικαταστήσει η διαδικασία συμπαραγωγής·ια) "λόγος ηλεκτρικής ενέργειας/θερμότητας": ο λόγος της ηλεκτρικής ενέργειας από συμπαραγωγή προς τη χρήσιμη θερμότητα, υπό πλήρη κατάσταση λειτουργίας συμπαραγωγής, με χρήση των επιχειρησιακών δεδομένων της συγκεκριμένης μονάδας·ιβ) "μονάδα συμπαραγωγής": μονάδα δυναμένη να λειτουργεί κατά τον τρόπο της συμπαραγωγής·ιγ) "μονάδα συμπαραγωγής πολύ μικρής κλίμακας": μονάδα συνδυασμένης παραγωγής με μέγιστη ισχύ μικρότερη από 50 kWe·ιδ) "συμπαραγωγή μικρής κλίμακας": οι μονάδες συμπαραγωγής με εγκατεστημένη ισχύ κάτω του 1 ΜWe·ιε) "παραγωγή συμπαραγωγής": το άθροισμα της ηλεκτρικής και μηχανικής ενέργειας και της χρήσιμης θερμότητας που παράγονται από συμπαραγωγή.Επιπλέον, ισχύουν οι σχετικοί ορισμοί των οδηγιών 2003/54/ΕΚ και 2001/77/ΕΚ.Άρθρο 4Κριτήρια απόδοσης της συμπαραγωγής1. Για τον καθορισμό της απόδοσης της συμπαραγωγής σύμφωνα με το παράρτημα ΙΙΙ, η Επιτροπή, με τη διαδικασία του άρθρου 14 παράγραφος 2 και το αργότερο στις 21 Φεβρουαρίου 2006, καθορίζει εναρμονισμένες τιμές αναφοράς απόδοσης για τη χωριστή παραγωγή ηλεκτρικής και θερμικής ενέργειας. Αυτές οι τιμές αποτελούνται από πίνακα τιμών διαφοροποιημένων ανάλογα με κατάλληλους παράγοντες, όπως το έτος κατασκευής και οι τύποι καυσίμου, και πρέπει να βασίζονται σε τεκμηριωμένη ανάλυση η οποία να λαμβάνει υπόψη, μεταξύ άλλων, δεδομένα από τη λειτουργική χρήση υπό ρεαλιστικές συνθήκες, τις διασυνοριακές ανταλλαγές ηλεκτρισμού, το μείγμα καυσίμων και τις κλιματικές συνθήκες, καθώς και τις εφαρμοζόμενες τεχνολογίες συμπαραγωγής σύμφωνα με τις αρχές του παραρτήματος III.2. Η Επιτροπή επανεξετάζει, με τη διαδικασία του άρθρου 14 παράγραφος 2, τις εναρμονισμένες τιμές αναφοράς απόδοσης για χωριστή παραγωγή ηλεκτρικής και θερμικής ενέργειας που αναφέρονται στην παράγραφο 1, για πρώτη φορά στις 21 Φεβρουαρίου 2011, και εν συνεχεία ανά τετραετία, προκειμένου να λάβει υπόψη της τις τεχνολογικές εξελίξεις και τις μεταβολές της κατανομής των ενεργειακών πηγών.3. Τα κράτη μέλη που μεταφέρουν στο εθνικό δίκαιο την παρούσα οδηγία πριν καθορίσει η Επιτροπή τις εναρμονισμένες τιμές αναφοράς απόδοσης για τη χωριστή παραγωγή ηλεκτρικής και θερμικής ενέργειας που αναφέρονται στην παράγραφο 1, θα πρέπει να θεσπίσουν, μέχρι την ημερομηνία που αναφέρεται στην παράγραφο 1, τις οικείες εθνικές τιμές αναφοράς απόδοσης για τη χωριστή παραγωγή προκειμένου να χρησιμοποιούνται για τον υπολογισμό της εξοικονόμησης πρωτογενούς ενέργειας από τη συμπαραγωγή, σύμφωνα με τη μεθοδολογία του παραρτήματος ΙΙΙ.Άρθρο 5Εγγύηση προέλευσης της ηλεκτρικής ενέργειας από συμπαραγωγή υψηλής απόδοσης1. Βάσει των εναρμονισμένων τιμών αναφοράς απόδοσης που αναφέρονται στο άρθρο 4 παράγραφος 1, τα κράτη μέλη διασφαλίζουν, εντός έξι μηνών από την έγκριση των εν λόγω τιμών, ότι η προέλευση της ηλεκτρικής ενέργειας που παράγεται από συμπαραγωγή υψηλής απόδοσης μπορεί να πιστοποιείται βάσει αντικειμενικών, διαφανών και αμερόληπτων κριτηρίων, τα οποία καθορίζονται από κάθε κράτος μέλος. Τα κράτη μέλη διασφαλίζουν ότι η εν λόγω εγγύηση προέλευσης της ηλεκτρικής ενέργειας επιτρέπει στους παραγωγούς να αποδεικνύουν ότι η ηλεκτρική ενέργεια την οποία διαθέτουν προς πώληση παράγεται από συμπαραγωγή υψηλής απόδοσης, εκδίδεται δε προς το σκοπό αυτό αιτήσει του παραγωγού.2. Τα κράτη μέλη μπορούν να ορίζουν έναν ή περισσότερους αρμόδιους φορείς, οι οποίοι είναι ανεξάρτητοι από τις δραστηριότητες παραγωγής ή διανομής, για να επιβλέπουν την έκδοση της εγγύησης προέλευσης που αναφέρεται στην παράγραφο 1.3. Τα κράτη μέλη ή οι αρμόδιοι φορείς θεσπίζουν κατάλληλους μηχανισμούς προκειμένου να διασφαλίζουν ότι η εγγύηση προέλευσης είναι τόσο ακριβής όσο και αξιόπιστη, ενώ περιγράφουν στην έκθεση που αναφέρεται στο άρθρο 10 παράγραφος 1 τα ληφθέντα μέτρα για να διασφαλίζεται η αξιοπιστία του συστήματος εγγύησης.4. Τα συστήματα εγγύησης προέλευσης δεν συνεπάγονται αφ' εαυτών δικαίωμα υπαγωγής στους εθνικούς μηχανισμούς στήριξης.5. Η εγγύηση προέλευσης:- προσδιορίζει τη χαμηλότερη θερμιδική αξία της καύσιμης ύλης από την οποία παρήχθη η ηλεκτρική ενέργεια, τη χρήση της θερμικής ενέργειας που παρήχθη από κοινού με την ηλεκτρική και, τέλος, το χρόνο και τον τόπο της παραγωγής,- προσδιορίζει την ποσότητα της προερχόμενης από συμπαραγωγή υψηλής απόδοσης σύμφωνα με το παράρτημα II ηλεκτρικής ενέργειας την οποία αντιπροσωπεύει η συγκεκριμένη εγγύηση,- προσδιορίζει την εξοικονόμηση πρωτογενούς ενέργειας που υπολογίζεται σύμφωνα με το παράρτημα ΙΙΙ βάσει των εναρμονισμένων τιμών αναφοράς απόδοσης τις οποίες καθορίζει η Επιτροπή, όπως αναφέρεται στο άρθρο 4 παράγραφος 1.Τα κράτη μέλη μπορούν να περιλαμβάνουν και άλλες πληροφορίες στην εγγύηση προέλευσης.6. Οι εγγυήσεις προέλευσης, οι οποίες εκδίδονται σύμφωνα με την παράγραφο 1, θα πρέπει να αναγνωρίζονται αμοιβαία από τα κράτη μέλη, αποκλειστικά ως απόδειξη των στοιχείων που αναφέρονται στην παράγραφο 5. Κάθε άρνηση αναγνώρισης μιας εγγύησης προέλευσης ως απόδειξης, ιδίως για λόγους πρόληψης της απάτης, πρέπει να βασίζεται σε αντικειμενικά, διαφανή και αμερόληπτα κριτήρια.Σε περίπτωση άρνησης της αναγνώρισης μιας εγγύησης προέλευσης, η Επιτροπή μπορεί να αναγκάζει το αρνούμενο μέρος να την αναγνωρίζει, λαμβάνοντας υπόψη ιδίως τα αντικειμενικά, διαφανή και αμερόληπτα κριτήρια στα οποία βασίζεται η αναγνώριση αυτή.Άρθρο 6Εθνικό δυναμικό για συμπαραγωγή υψηλής απόδοσης1. Τα κράτη μέλη αναλύουν το εθνικό τους δυναμικό για την εφαρμογή της συμπαραγωγής υψηλής απόδοσης συμπεριλαμβανομένης της συμπαραγωγής πολύ μικρής κλίμακας υψηλής απόδοσης.2. Η ανάλυση αυτή:- βασίζεται σε τεκμηριωμένα επιστημονικά δεδομένα και τηρεί τα κριτήρια του παραρτήματος IV,- προσδιορίζει όλο το δυναμικό για ζήτηση χρήσιμης θερμότητας και ψύξης, το οποίο είναι κατάλληλο για την εφαρμογή συμπαραγωγής υψηλής απόδοσης, καθώς και τη διαθεσιμότητα καυσίμων και άλλων ενεργειακών πόρων χρησιμοποιήσιμων σε συμπαραγωγή,- περιλαμβάνει χωριστή ανάλυση των τυχόν φραγμών στην αξιοποίηση του εθνικού δυναμικού για συμπαραγωγή υψηλής απόδοσης. Ειδικότερα, η ανάλυση εξετάζει τους φραγμούς που αφορούν τις τιμές, το κόστος και την πρόσβαση στα καύσιμα, τους φραγμούς που αφορούν θέματα δικτύου, τους φραγμούς που αφορούν διοικητικές διαδικασίες, και τους φραγμούς που αφορούν την έλλειψη εσωεπιχειρησιακού καταλογισμού του εξωτερικού κόστους στις ενεργειακές τιμές.3. Για πρώτη φορά στις 21 Φεβρουαρίου 2007 το αργότερο και έκτοτε ανά τετραετία, κατόπιν αιτήσεως της Επιτροπής διατυπούμενης τουλάχιστον έξι μήνες πριν από την εκάστοτε προθεσμία, τα κράτη μέλη αξιολογούν την πρόοδο στην αύξηση του μεριδίου της συμπαραγωγής υψηλής απόδοσης.Άρθρο 7Προγράμματα στήριξης1. Τα κράτη μέλη διασφαλίζουν ότι η στήριξη της συμπαραγωγής - υπάρχουσες και μελλοντικές μονάδες - βασίζεται στη ζήτηση για χρήσιμη θερμότητα και την εξοικονόμηση πρωτογενούς ενέργειας, λαμβανομένων υπόψη των δυνατοτήτων μείωσης της ενεργειακής ζήτησης μέσω άλλων οικονομικώς εφικτών ή περιβαλλοντικώς επωφελών μέτρων, όπως άλλα μέτρα αποτελεσματικής χρήσης της ενέργειας.2. Με την επιφύλαξη των άρθρων 87 και 88 της συνθήκης, η Επιτροπή αξιολογεί την εφαρμογή των μηχανισμών στήριξης που χρησιμοποιήθηκαν στα κράτη μέλη σύμφωνα με τους οποίους ένας παραγωγός που δραστηριοποιείται στο χώρο της συμπαραγωγής λαμβάνει, βάσει των κανονισμών που εκδίδουν οι κρατικές αρχές, άμεση ή έμμεση στήριξη, η οποία μπορεί να επιφέρει τον περιορισμό του εμπορίου.Η Επιτροπή εξετάζει αν οι μηχανισμοί αυτοί συμβάλλουν στην επίτευξη των στόχων που ορίζονται στα άρθρα 6 και 174 παράγραφος 1 της συνθήκης.3. Στην έκθεση που αναφέρεται στο άρθρο 11, η Επιτροπή παρουσιάζει τεκμηριωμένη ανάλυση της κτηθείσας πείρας από την εφαρμογή και συνύπαρξη των διαφόρων μηχανισμών στήριξης που αναφέρονται στην παράγραφο 2 του παρόντος άρθρου. Η εν λόγω έκθεση αξιολογεί την επιτυχία, περιλαμβανομένης της σχέσης κόστους/αποτελεσματικότητας, των συστημάτων στήριξης στην προώθηση της χρήσης της συμπαραγωγής υψηλής απόδοσης σύμφωνα με το εθνικό δυναμικό που αναφέρεται στο άρθρο 6. Επιπλέον, η έκθεση εξετάζει σε ποιο βαθμό τα προγράμματα στήριξης έχουν συμβάλει στη δημιουργία σταθερών συνθηκών για την υλοποίηση επενδύσεων στον τομέα της συμπαραγωγής.Άρθρο 8Θέματα δικτύου ηλεκτρικής ενέργειας και τιμολόγησης1. Προς διασφάλιση της μεταφοράς και διανομής της ηλεκτρικής ενέργειας που παράγεται από συμπαραγωγή υψηλής απόδοσης, εφαρμόζονται οι διατάξεις του άρθρου 7 παράγραφοι 1, 2 και 5 της οδηγίας 2001/77/ΕΚ, καθώς και οι σχετικές διατάξεις της οδηγίας 2003/54/ΕΚ.2. Μέχρις ότου ο παραγωγός που δραστηριοποιείται στο χώρο της συμπαραγωγής αποτελέσει επιλέξιμο πελάτη βάσει της εθνικής νομοθεσίας υπό την έννοια του άρθρου 21 παράγραφος 1 της οδηγίας 2003/54/ΕΚ, τα κράτη μέλη θα πρέπει να λαμβάνουν τα απαιτούμενα μέτρα προκειμένου να διασφαλίζουν ότι οι τιμές για την αγορά εφεδρικής ή συμπληρωματικής ηλεκτρικής ενέργειας ορίζονται βάσει δημοσιευμένων τιμών και όρων και προϋποθέσεων.3. Υπό τον όρο της κοινοποίησης στην Επιτροπή, τα κράτη μέλη μπορούν να διευκολύνουν ιδιαίτερα την πρόσβαση στο δίκτυο όσον αφορά την ηλεκτρική ενέργεια που παράγεται από συμπαραγωγή υψηλής απόδοσης από μονάδες συμπαραγωγής μικρής κλίμακας και συμπαραγωγής πολύ μικρής κλίμακας.Άρθρο 9Διοικητικές διαδικασίες1. Τα κράτη μέλη ή οι αρμόδιοι φορείς τους οποίους ορίζουν τα κράτη μέλη αξιολογούν το ισχύον νομοθετικό και κανονιστικό πλαίσιο που διέπει τις διαδικασίες χορήγησης άδειας ή τις λοιπές διαδικασίες του άρθρου 6 της οδηγίας 2003/54/ΕΚ, οι οποίες ισχύουν για τις μονάδες συμπαραγωγής υψηλής απόδοσης.Η αξιολόγηση αυτή πραγματοποιείται με σκοπό:α) την ενθάρρυνση του σχεδιασμού μονάδων συμπαραγωγής ώστε να ανταποκρίνονται στην οικονομικά δικαιολογημένη ζήτηση για παραγωγή χρήσιμης θερμότητας και την αποφυγή παραγωγής περισσότερης θερμότητας από τη χρήσιμη·β) τον περιορισμό των κανονιστικών και μη κανονιστικών εμποδίων στην αύξηση της συμπαραγωγής·γ) τον εξορθολογισμό και την επίσπευση των διαδικασιών στο ενδεδειγμένο διοικητικό επίπεδο καιδ) τη διασφάλιση αντικειμενικών, διαφανών και αμερόληπτων κανόνων, στους οποίους να λαμβάνονται δεόντως υπόψη οι ιδιαιτερότητες των διαφόρων τεχνολογιών συμπαραγωγής.2. Τα κράτη μέλη, εφόσον ενδείκνυται στο πλαίσιο της εθνικής νομοθεσίας, παρέχουν ένδειξη της επιτευχθείσας εξέλιξης, ιδίως όσον αφορά:α) το συντονισμό μεταξύ των διαφορετικών διοικητικών υπηρεσιών όσον αφορά τις προθεσμίες, την παραλαβή και τη διεκπεραίωση των αιτήσεων αδείας·β) τη δυνατότητα θέσπισης κατευθυντήριων γραμμών για τις δραστηριότητες της παραγράφου 1 και το εφικτό της καθιέρωσης μιας ταχείας διαδικασίας σχεδιασμού για τους παραγωγούς συμπαραγωγής καιγ) το διορισμό αρχών ως διαμεσολαβητών σε τυχόν διαφορές μεταξύ των αρμόδιων για τη χορήγηση αδειών αρχών και των αιτούντων άδεια.Άρθρο 10Εκθέσεις των κρατών μελών1. Το αργότερο στις 21 Φεβρουαρίου 2006, τα κράτη μέλη δημοσιεύουν έκθεση με τα αποτελέσματα της ανάλυσης και των αξιολογήσεων που διενεργούνται σύμφωνα με το άρθρο 5 παράγραφος 3, το άρθρο 6 παράγραφος 1 και το άρθρο 9 παράγραφοι 1 και 2.2. Το αργότερο στις 21 Φεβρουαρίου 2007, στη συνέχεια δε ανά τετραετία, κατόπιν αιτήσεως της Επιτροπής διατυπούμενης τουλάχιστον έξι μήνες πριν από την εκάστοτε προθεσμία, τα κράτη μέλη δημοσιεύουν έκθεση με τα αποτελέσματα της αξιολόγησης που αναφέρεται στο άρθρο 6 παράγραφος 3.3. Τα κράτη μέλη υποβάλλουν στην Επιτροπή, για πρώτη φορά μέχρι τέλους Δεκεμβρίου 2004 όσον αφορά τα στοιχεία του 2003, εν συνεχεία δε σε ετήσια βάση, στατιστικά δεδομένα για την παραγωγή ηλεκτρικής και θερμικής ενέργειας από συμπαραγωγή σε εθνικό επίπεδο, σύμφωνα με τη μεθοδολογία του παραρτήματος ΙΙ.Τα κράτη μέλη υποβάλλουν επίσης ετήσια στατιστικά στοιχεία για τις δυνατότητες συμπαραγωγής και τα καύσιμα που χρησιμοποιούνται για τη συμπαραγωγή. Τα κράτη μέλη μπορούν επίσης να υποβάλλουν στατιστικά στοιχεία για την εξοικονόμηση πρωτογενούς ενέργειας που επιτυγχάνεται με την εφαρμογή της συμπαραγωγής, σύμφωνα με τη μεθοδολογία του παραρτήματος III.Άρθρο 11Έκθεση της Επιτροπής1. Βάσει των εκθέσεων που υποβάλλονται σύμφωνα με το άρθρο 10, η Επιτροπή επανεξετάζει την εφαρμογή της παρούσας οδηγίας και υποβάλλει στο Ευρωπαϊκό Κοινοβούλιο και το Συμβούλιο, το αργότερο στις 21 Φεβρουαρίου 2008, στη συνέχεια δε ανά τετραετία, έκθεση προόδου σχετικά με την εφαρμογή της παρούσας οδηγίας.Συγκεκριμένα, η έκθεση:α) εξετάζει την πρόοδο που σημειώνεται στην αξιοποίηση του εθνικού δυναμικού για συμπαραγωγή υψηλής απόδοσης όπως αναφέρεται στο άρθρο 6·β) αξιολογεί το βαθμό στον οποίο οι κανόνες και οι διαδικασίες που προσδιορίζουν το πλαίσιο των προϋποθέσεων για τη συμπαραγωγή στην εσωτερική αγορά ενέργειας διατυπώνονται βάσει αντικειμενικών, διαφανών και αμερόληπτων κριτηρίων όπου λαμβάνονται δεόντως υπόψη τα οφέλη που απορρέουν από τη συμπαραγωγή·γ) εξετάζει την κτηθείσα πείρα από την εφαρμογή και τη συνύπαρξη διαφορετικών μηχανισμών στήριξης υπέρ της συμπαραγωγής·δ) επανεξετάζει τις τιμές αναφοράς απόδοσης για τη χωριστή παραγωγή βάσει των υφιστάμενων τεχνολογιών.Όταν ενδείκνυται, η Επιτροπή υποβάλλει, μαζί με την έκθεση, περαιτέρω προτάσεις στο Ευρωπαϊκό Κοινοβούλιο και το Συμβούλιο.2. Κατά την αξιολόγηση της προόδου που αναφέρεται στην παράγραφο 1στοιχείο α), η Επιτροπή εξετάζει σε ποιο βαθμό έχουν επιτευχθεί ή προβλέπεται να επιτευχθούν οι εθνικές δυνατότητες συμπαραγωγής υψηλής απόδοσης που αναφέρονται στο άρθρο 6, λαμβανομένων υπόψη των εθνικών μέτρων, των συνθηκών, συμπεριλαμβανομένων των κλιματικών συνθηκών, και των συνεπειών της εσωτερικής αγοράς ενέργειας και των άλλων κοινοτικών πρωτοβουλιών, όπως η οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου(19).Η Επιτροπή υποβάλλει, εφόσον απαιτείται, περαιτέρω προτάσεις στο Ευρωπαϊκό Κοινοβούλιο και το Συμβούλιο, με στόχο κυρίως τη θέσπιση προγράμματος δράσης για την ανάπτυξη συμπαραγωγής υψηλής απόδοσης στην Κοινότητα.3. Για την εκτίμηση του σκόπιμου της περαιτέρω εναρμόνισης των υπολογιστικών μεθόδων, σύμφωνα με το άρθρο 4 παράγραφος 1, η Επιτροπή εξετάζει την επίπτωση της παράλληλης εφαρμογής των υπολογισμών του άρθρου 12 και των παραρτημάτων ΙΙ και ΙΙΙ στην εσωτερική αγορά ενέργειας, λαμβάνοντας επίσης υπόψη την πείρα από τους εθνικούς μηχανισμούς στήριξης.Όταν ενδείκνυται, η Επιτροπή υποβάλλει περαιτέρω προτάσεις στο Ευρωπαϊκό Κοινοβούλιο και το Συμβούλιο με στόχο την περαιτέρω εναρμόνιση των υπολογιστικών μεθόδων.Άρθρο 12Εναλλακτικοί υπολογισμοί1. Μέχρι τέλους 2010 και εφόσον έχουν λάβει σχετική έγκριση από την Επιτροπή, τα κράτη μέλη μπορούν να χρησιμοποιούν άλλες μεθόδους από την προβλεπόμενη στο παράρτημα ΙΙ στοιχείο β), προκειμένου να αφαιρούν από τα δηλωθέντα αριθμητικά στοιχεία την τυχόν ηλεκτρική ενέργεια που δεν παρήχθη στο πλαίσιο διαδικασίας συμπαραγωγής. Για τους σκοπούς πάντως που αναφέρονται στο άρθρο 5 παράγραφος 1 και στο άρθρο 10 παράγραφος 3, η ποσότητα ηλεκτρισμού από συμπαραγωγή ορίζεται σύμφωνα με το παράρτημα II.2. Τα κράτη μέλη μπορούν να υπολογίζουν την εξοικονόμηση πρωτογενούς ενέργειας από παραγωγή θερμότητας, ηλεκτρισμού και μηχανικής ενέργειας σύμφωνα με το παράρτημα III στοιχείο γ), χωρίς να χρησιμοποιούν το παράρτημα ΙΙ προς αφαίρεση των μη συμπαραγόμενων μερών θερμότητας και ηλεκτρικής ενέργειας της ίδιας διαδικασίας. Η παραγωγή αυτή μπορεί να θεωρηθεί ως συμπαραγωγή υψηλής απόδοσης αν πληροί τα κριτήρια απόδοσης του παραρτήματος III στοιχείο α), και εφόσον η συνολική απόδοση υπερβαίνει το 70 % προκειμένου περί μονάδων συμπαραγωγής με ηλεκτροπαραγωγική ικανότητα άνω των 25 MW. Ο προσδιορισμός όμως της ποσότητας ηλεκτρισμού από συμπαραγωγή που παράγεται σε μια τέτοια παραγωγή, για σκοπούς έκδοσης εγγυήσεων προέλευσης και καταρτισμού στατιστικών, πρέπει να γίνεται σύμφωνα με το παράρτημα II.3. Μέχρι τέλους 2010, τα κράτη μέλη μπορούν, χρησιμοποιώντας εναλλακτική μεθοδολογία, να χαρακτηρίσουν μια συμπαραγωγή ως συμπαραγωγή υψηλής απόδοσης χωρίς να ελέγξουν κατά πόσον η συμπαραγωγή ανταποκρίνεται στα κριτήρια του παραρτήματος ΙΙΙ στοιχείο α), εφόσον αποδεικνύεται σε εθνικό επίπεδο ότι η συμπαραγωγή που χαρακτηρίζεται με αυτή την εναλλακτική μεθοδολογία υπολογισμού πληροί κατά μέσον όρο τα κριτήρια του παραρτήματος ΙΙΙ στοιχείο α). Εφόσον για την παραγωγή αυτή εκδίδεται εγγύηση προέλευσης, η απόδοση της συμπαραγωγής που καθορίζεται στην εγγύηση δεν πρέπει να υπερβαίνει τις οριακές τιμές των κριτηρίων του παραρτήματος ΙΙΙ στοιχείο α), εκτός εάν άλλως προκύπτει από τους σύμφωνα με το παράρτημα ΙΙΙ υπολογισμούς. Ο προσδιορισμός όμως της ποσότητας ηλεκτρισμού από συμπαραγωγή που παράγεται σε μια τέτοια παραγωγή, για σκοπούς έκδοσης εγγυήσεων προέλευσης και καταρτισμού στατιστικών, πρέπει να γίνεται σύμφωνα με το παράρτημα II.Άρθρο 13Επανεξέταση1. Οι τιμές κατωφλίου που χρησιμοποιούνται για τον υπολογισμό της παραγωγής ηλεκτρισμού από συμπαραγωγή κατά την έννοια του παραρτήματος II στοιχείο α) προσαρμόζονται στην τεχνική πρόοδο με τη διαδικασία του άρθρου 14 παράγραφος 2.2. Οι τιμές κατωφλίου που χρησιμοποιούνται για τον υπολογισμό της απόδοσης της παραγωγής από συμπαραγωγή και της εξοικονομούμενης πρωτογενούς ενέργειας, κατά την έννοια του παραρτήματος III στοιχείο α), προσαρμόζονται στην τεχνική πρόοδο με τη διαδικασία του άρθρου 14 παράγραφος 2.3. Οι κατευθυντήριες γραμμές για τον προσδιορισμό του λόγου ισχύος προς θερμότητα που αναφέρονται στο παράρτημα II στοιχείο δ) προσαρμόζονται στην τεχνική πρόοδο με τη διαδικασία του άρθρου 14 παράγραφος 2.Άρθρο 14Διαδικασία επιτροπής1. Η Επιτροπή επικουρείται από μια επιτροπή.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που θεσπίζει το άρθρο 5 παράγραφος 6 της απόφασης 1999/468/EΚ ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 15Μεταφορά στην εθνική νομοθεσίαΤα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο στις 21 Φεβρουαρίου 2006. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.Άρθρο 16Τροποποίηση της οδηγίας 92/42/ΕΟΚΣτο άρθρο 3 παράγραφος 1 της οδηγίας 92/42/ΕΟΚ προστίθεται η ακόλουθη περίπτωση:"- μονάδες συμπαραγωγής κατά την έννοια της οδηγίας 2004/8/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προώθηση της συμπαραγωγής ενεργείας βάσει της ζήτησης για χρήσιμη θερμότητα στην εσωτερική αγορά ενέργειας(20)."Άρθρο 17Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 18ΑποδέκτεςΗ παρούσα οδηγία απευθύνεται στα κράτη μέλη.Στρασβούργο, 11 Φεβρουαρίου 2004.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςM. McDowell(1) ΕΕ C 291 E της 26.11.2002, σ. 182.(2) ΕΕ C 95 της 23.4.2003, σ. 12.(3) ΕΕ C 244 της 10.10.2003, σ. 1.(4) Γνώμη του Ευρωπαϊκού Κοινοβουλίου της 13ης Μαΐου 2003 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 8ης Σεπτεμβρίου 2003 (δεν έχει ακόμα δημοσιευθεί στην Επίσημη Εφημερίδα) και θέση του Ευρωπαϊκού Κοινοβουλίου της 18ης Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 176 της 15.7.2003, σ. 37.(6) ΕΕ C 140 E της 13.06.2002, σ. 543.(7) ΕΕ C 273 Ε της 14.11.2003, σ. 172.(8) ΕΕ C 4 της 8.1.1998, σ. 1.(9) ΕΕ C 167 της 1.6.1998, σ. 308.(10) ΕΕ C 343 της 5.12.2001, σ. 190.(11) ΕΕ C 257 της 10.10.1996, σ. 26.(12) ΕΕ L 309 της 27.11.2001, σ. 1.(13) ΕΕ L 332 της 28.12.2000, σ. 91.(14) ΕΕ L 1 της 4.1.2003, σ. 65.(15) ΕΕ L 283 της 27.10.2001, σ. 33.(16) ΕΕ C 37 της 3.2.2001, σ. 3.(17) ΕΕ L 167 της 22.6.1992, σ. 17· οδηγία όπως τροποποιήθηκε τελευταία από την οδηγία 93/68/ΕΟΚ (ΕΕ L 220 της 30.8.1993, σ. 1).(18) ΕΕ L 184 της 17.7.1999, σ. 23.(19) ΕΕ L 275 της 25.10.2003, σ. 32.(20) ΕΕ L 52 της 21.2.2004, σ. 50.ΠΑΡΑΡΤΗΜΑ ΙΤεχνολογίες συμπαραγωγής που καλύπτει η παρούσα οδηγίαα) Αεριοστρόβιλος συνδυασμένου κύκλου με ανάκτηση θερμότηταςβ) Ατμοστρόβιλος διαφορικής πίεσηςγ) Ατμοστρόβιλος συμπύκνωσης - εκτόνωσης με ανάκτηση θερμότηταςδ) Αεριοστρόβιλος με ανάκτηση θερμότηταςε) Μηχανή εσωτερικής καύσηςστ) Μικροστρόβιλοιζ) Κινητήρες Stirlingη) Ηλεκτρικά στοιχεία καυσίμουθ) Ατμομηχανέςι) Οργανικοί κύκλοι Rankineια) Άλλοι τύποι τεχνολογίας ή συνδυασμοί αυτών που εμπίπτουν στον ορισμό του άρθρου 3 στοιχείο α).ΠΑΡΑΡΤΗΜΑ ΙΙΥπολογισμός της ηλεκτρικής ενέργειας που αποκτάται από συμπαραγωγήΟι τιμές που χρησιμοποιούνται για τον υπολογισμό της ενέργειας που αποκτάται από συμπαραγωγή προσδιορίζονται βάσει της αναμενόμενης ή της πραγματικής λειτουργίας της μονάδας υπό κανονικές συνθήκες χρήσης. Για τις μονάδες συμπαραγωγής πολύ μικρής κλίμακας ο υπολογισμός μπορεί να βασίζεται σε πιστοποιημένες τιμές.α) Η παραγωγή ηλεκτρικής ενέργειας από συμπαραγωγή θεωρείται ίση με τη συνολική ετήσια παραγωγή ηλεκτρικής ενέργειας της μονάδας μετρούμενη στο σημείο εξόδου των κύριων γεννητριών:i) σε μονάδες συμπαραγωγής τύπου β), δ), ε), στ), ζ) και η) από τους αναφερόμενους στο αράρτημα Ι, με συνολική ετήσια απόδοση οριζόμενη από τα κράτη μέλη σε επίπεδο τουλάχιστον 75 % καιii) σε μονάδες συμπαραγωγής τύπου α) και γ) από τους αναφερόμενους στο παράρτημα Ι, με συνολική ετήσια απόδοση οριζόμενη από τα κράτη μέλη σε επίπεδο τουλάχιστον 80 %.β) Σε μονάδες συμπαραγωγής με ετήσια συνολική απόδοση κάτω από την τιμή που αναφέρεται στο στοιχείο α) σημείο ii) [μονάδες συμπαραγωγής τύπου β), δ), ε), στ), ζ), και η) από τους αναφερόμενους στο παράρτημα Ι] ή με συνολική ετήσια απόδοση κάτω από την τιμή που αναφέρεται στο στοιχείο α) σημείο ii) [μονάδες συμπαραγωγής τύπου α) και γ) από τους αναφερόμενους στο παράρτημα Ι], η συμπαραγωγή υπολογίζεται βάσει του ακόλουθου τύπου:E CHP = Hchp. CΌπου:E CHP είναι η ποσότητα της ηλεκτρικής ενέργειας από συμπαραγωγήC είναι ο λόγος ηλεκτρικής ενέργειας/θερμότηταςHchp είναι η ποσότητα χρήσιμης θερμότητας από συμπαραγωγή (υπολογιζόμενη για το σκοπό αυτό ως συνολική παραγωγή θερμότητας μείον τη θερμότητα που παράγεται σε χωριστούς λέβητες ή από την απαγωγή ενεργού ατμού από τον ατμολέβητα πριν από τον στρόβιλο).Ο υπολογισμός της ηλεκτρικής ενέργειας από συμπαραγωγή πρέπει να βασίζεται στον πραγματικό λόγο ηλεκτρικής ενέργειας/θερμότητας. Εάν ο πραγματικός λόγος ηλεκτρικής ενέργειας/θερμότητας μιας μονάδας συμπαραγωγής δεν είναι γνωστός, μπορούν να χρησιμοποιούνται, ιδιαίτερα για στατιστικούς λόγους, οι ακόλουθες πρότυπες τιμές για τις μονάδες τύπου α), β), γ), δ), και ε) που αναφέρονται στο παράρτημα Ι, εφόσον η υπολογιζόμενη ηλεκτρική ενέργεια συμπαραγωγής είναι μικρότερη ή ίση με τη συνολική παραγωγή ηλεκτρικής ενέργειας της μονάδας:>ΘΕΣΗ ΠΙΝΑΚΑ>Εάν τα κράτη μέλη θεσπίζουν πρότυπες τιμές για να εκφράσουν την αναλογία ηλεκτρικής ενέργειας/θερμότητας για τις μονάδες τύπου στ), ζ), η), θ), ι) και ια) που αναφέρονται στο παράρτημα I, οι εν λόγω πρότυπες τιμές δημοσιεύονται και κοινοποιούνται στην Επιτροπή.γ) Εάν ένα μερίδιο του ενεργειακού περιεχομένου του καυσίμου που χρησιμοποιείται στη διαδικασία συμπαραγωγής ανακτάται σε χημικά προϊόντα και ανακυκλώνεται, το μερίδιο αυτό μπορεί να αφαιρείται από την ποσότητα του χρησιμοποιούμενου καυσίμου πριν από τον υπολογισμό της γενικής απόδοσης που χρησιμοποιείται στα στοιχεία α) και β).δ) Τα κράτη μέλη μπορούν να προσδιορίζουν το λόγο ηλεκτρικής ενέργειας/θερμότητας ως λόγο της ηλεκτρικής ενέργειας προς τη χρήσιμη θερμότητα, υπό λειτουργία κατά τον τρόπο της συμπαραγωγής σε μικρότερη δυναμικότητα, με χρήση των επιχειρησιακών δεδομένων της συγκεκριμένης μονάδας.ε) Η Επιτροπή καταρτίζει, σύμφωνα με τη διαδικασία που αναφέρεται στο άρθρο 14 παράγραφος 2, λεπτομερείς κατευθυντήριες γραμμές για την υλοποίηση και εφαρμογή του παραρτήματος ΙΙ, συμπεριλαμβανομένου του προσδιορισμού του λόγου ισχύος προς θερμότητα.στ) Τα κράτη μέλη μπορούν να χρησιμοποιούν και άλλες περιόδους δήλωσης πλην του έτους για τους κατά τα στοιχεία α) και β) υπολογισμούς.ΠΑΡΑΡΤΗΜΑ ΙΙΙΜεθοδολογία για τον προσδιορισμό της απόδοσης της διεργασίας συμπαραγωγήςΟι τιμές που χρησιμοποιούνται για τον υπολογισμό της απόδοσης της συμπαραγωγής και της εξοικονόμησης πρωτογενούς ενέργειας προσδιορίζονται βάσει της αναμενόμενης ή της πραγματικής λειτουργίας της μονάδας υπό κανονικές συνθήκες χρήσης.α) Συμπαραγωγή υψηλής απόδοσηςΓια το σκοπό της παρούσας οδηγίας, η συμπαραγωγή υψηλής απόδοσης ανταποκρίνεται στα ακόλουθα κριτήρια:- η παραγωγή συμπαραγωγής από μονάδες συμπαραγωγής εξασφαλίζει εξοικονόμηση πρωτογενούς ενέργειας, υπολογιζόμενη σύμφωνα με το στοιχείο β), τουλάχιστον 10 % συγκριτικά προς τις τιμές αναφοράς που αντιπροσωπεύουν τη χωριστή παραγωγή θερμικής και ηλεκτρικής ενέργειας,- η παραγωγή από μονάδες συμπαραγωγής μικρής κλίμακας και συμπαραγωγής πολύ μικρής κλίμακας που εξασφαλίζει εξοικονόμηση πρωτογενούς ενέργειας μπορεί να χαρακτηρίζεται συμπαραγωγή υψηλής απόδοσης.β) Υπολογισμός της εξοικονόμησης πρωτογενούς ενέργειαςΤο ποσό της εξοικονόμησης της πρωτογενούς ενέργειας που εξασφαλίζεται από τη συμπαραγωγή και ορίζεται σύμφωνα με το παράρτημα ΙΙ υπολογίζεται βάσει του ακόλουθου τύπου:>PIC FILE= "L_2004052EL.005902.TIF">όπου:PES είναι η εξοικονόμηση πρωτογενούς ενέργειας.CHP Hη είναι η θερμική απόδοση της συμπαραγωγής, η οποία ορίζεται ως ο λόγος της ετήσιας παραγωγής χρήσιμης θερμότητας προς την ποσότητα καυσίμου που χρησιμοποιείται για την παραγωγή του αθροίσματος της παραγόμενης χρήσιμης θερμότητας και της ηλεκτρικής ενέργειας από συμπαραγωγή.Ref Hη είναι η τιμή αναφοράς απόδοσης για τη χωριστή παραγωγή θερμότητας.CHP Εη είναι η ηλεκτρική απόδοση της συμπαραγωγής η οποία ορίζεται ως ο λόγος της ετήσιας παραγωγής ηλεκτρικής ενέργειας από συμπαραγωγή προς την ποσότητα καυσίμου που χρησιμοποιείται για την παραγωγή του αθροίσματος της παραγόμενης χρήσιμης θερμότητας και ηλεκτρικής ενέργειας από συμπαραγωγή. Όταν μια μονάδα συμπαραγωγής παράγει μηχανική ενέργεια, η ετήσια παραγωγή ηλεκτρικής ενέργειας από συμπαραγωγή μπορεί να προσαυξάνεται κατά μια επιπρόσθετη ποσότητα που αντιπροσωπεύει ποσότητα ηλεκτρικής ενέργειας ισοδύναμη εκείνης της μηχανικής ενέργειας. To πρόσθετο αυτό στοιχείο δεν δημιουργεί δικαίωμα έκδοσης εγγυήσεων προέλευσης σύμφωνα με το άρθρο 5.Ref Εη είναι η τιμή αναφοράς απόδοσης για τη χωριστή παραγωγή ηλεκτρικής ενέργειας.γ) Υπολογισμοί εξοικονόμησης ενέργειας με χρήση εναλλακτικών μεθόδων σύμφωνα με το άρθρο 12 παράγραφος 2Αν η εξοικονόμηση πρωτογενούς ενέργειας για μια διεργασία υπολογίζεται σύμφωνα με το άρθρο 12 παράγραφος 2, η εξοικονόμηση πρωτογενούς ενέργειας υπολογίζεται με τον τύπο του στοιχείου β) του παρόντος παραρτήματος, όπου όμως:αντί "CHP Hη" τίθεται "Hη" καιαντί "CHP Eη" τίθεται "Eη"όπου:Hη είναι η θερμική απόδοση της διεργασίας, οριζόμενη ως ο λόγος της ετήσιας παραγωγής θερμότητας προς την εισροή καυσίμου που χρησιμοποιείται για την παραγωγή του αθροίσματος της παραγόμενης θερμικής και ηλεκτρικής ενέργειας.Εη είναι η ηλεκτρική απόδοση της διεργασίας, οριζόμενη ως ο λόγος της ετήσιας παραγωγής ηλεκτρισμού προς την εισροή καυσίμου που χρησιμοποιείται για την παραγωγή του αθροίσματος της παραγόμενης θερμικής και ηλεκτρικής ενέργειας. Όταν μια μονάδα συμπαραγωγής παράγει και μηχανική ενέργεια, η ετήσια παραγωγή ηλεκτρικής ενέργειας από συμπαραγωγή μπορεί να προσαυξάνεται κατά μια επιπρόσθετη ποσότητα που αντιπροσωπεύει ποσότητα ηλεκτρικής ενέργειας ισοδύναμη εκείνης της μηχανικής ενέργειας. To πρόσθετο αυτό στοιχείο δεν δημιουργεί δικαίωμα έκδοσης εγγυήσεων προέλευσης σύμφωνα με το άρθρο 5.δ) Τα κράτη μέλη μπορούν να χρησιμοποιούν και άλλες περιόδους δήλωσης πλην του έτους για τους κατά τα στοιχεία β) και γ) του παρόντος παραρτήματος υπολογισμούς.ε) Για τις μονάδες συμπαραγωγής πολύ μικρής κλίμακας ο υπολογισμός της πρωτογενούς εξοικονόμησης ενέργειας μπορεί να βασίζεται σε πιστοποιημένα στοιχεία.στ) Τιμές αναφοράς απόδοσης για τη χωριστή παραγωγή θερμικής και ηλεκτρικής ενέργειαςΟι αρχές για τον προσδιορισμό των τιμών αναφοράς απόδοσης για τη χωριστή παραγωγή θερμικής και ηλεκτρικής ενέργειας που αναφέρονται στο άρθρο 4 παράγραφος 1 και στον τύπο του στοιχείου β) του παρόντος παραρτήματος καθορίζουν τη λειτουργική απόδοση της χωριστής παραγωγής θερμικής και ηλεκτρικής ενέργειας την οποία καλείται να υποκαταστήσει η συμπαραγωγή.Οι τιμές αναφοράς απόδοσης υπολογίζονται βάσει των ακόλουθων αρχών:1. Για τις μονάδες συμπαραγωγής, όπως ορίζονται στο άρθρο 3, η σύγκριση με τη χωριστή παραγωγή ηλεκτρικής ενέργειας βασίζεται στην αρχή ότι συγκρίνονται οι ίδιες κατηγορίες καυσίμων.2. Κάθε μονάδα συμπαραγωγής συγκρίνεται με την καλύτερη διαθέσιμη στην αγορά και οικονομικώς δικαιολογημένη τεχνολογία για χωριστή παραγωγή θερμότητας και ηλεκτρισμού τη χρονιά που κατασκευάστηκε η μονάδα.3. Οι τιμές αναφοράς απόδοσης για μονάδες συμπαραγωγής ηλικίας άνω δέκα ετών καθορίζονται βάσει των τιμών αναφοράς των μονάδων ηλικίας δέκα ετών.4. Οι τιμές αναφοράς απόδοσης για τη χωριστή παραγωγή ηλεκτρισμού και θερμότητας αντανακλούν τις κλιματολογικές διαφορές μεταξύ κρατών μελών.ΠΑΡΑΡΤΗΜΑ ΙVΚριτήρια για την ανάλυση του εθνικού δυναμικού για συμπαραγωγή υψηλής απόδοσηςα) Κατά την ανάλυση του εθνικού δυναμικού που αναφέρεται στο άρθρο 6 λαμβάνονται υπόψη:- ο τύπος των καυσίμων που ενδέχεται να χρησιμοποιηθούν προκειμένου να αξιοποιηθεί το δυναμικό συμπαραγωγής, συμπεριλαμβανομένων συγκεκριμένων πτυχών σχετικά με τις δυνατότητες αύξησης της χρήσης ανανεώσιμων πηγών ενέργειας στις εθνικές αγορές θερμότητας μέσω συμπαραγωγής,- ο τύπος των τεχνολογιών συμπαραγωγής που απαριθμούνται στο παράρτημα Ι και που μπορούν να χρησιμοποιηθούν για την αξιοποίηση του εθνικού δυναμικού,- ο τύπος της χωριστής παραγωγής θερμικής και ηλεκτρικής ενέργειας και, όπου είναι σκόπιμο, μηχανικής ενέργειας τον οποίο ενδέχεται να υποκαταστήσει η συμπαραγωγή υψηλής απόδοσης,- η διάκριση του δυναμικού σε εκσυγχρονισμό υφιστάμενου δυναμικού και κατασκευή νέου δυναμικού.β) Η ανάλυση περιλαμβάνει κατάλληλους μηχανισμούς για την εκτίμηση της σχέσης κόστους/αποτελεσματικότητας - από απόψεως εξοικονόμησης πρωτογενούς ενέργειας - σε περίπτωση αύξησης του μεριδίου της συμπαραγωγής υψηλής απόδοσης στην εθνική ενεργειακή σύνθεση. Κατά την ανάλυση της σχέσης κόστους/αποτελεσματικότητας πρέπει να λαμβάνονται επίσης υπόψη οι εθνικές δεσμεύσεις που ανελήφθησαν στο πλαίσιο των δεσμεύσεων οι οποίες συνδέονται με τις κλιματικές μεταβολές και τις οποίες δέχθηκε η Κοινότητα σύμφωνα με το πρωτόκολλο του Κιότο στη σύμβαση πλαίσιο των Ηνωμένων Εθνών για τις κλιματικές μεταβολές.γ) Στην ανάλυση του εθνικού δυναμικού συμπαραγωγής διευκρινίζονται οι δυνατότητες σε σχέση με τα χρονικά πλαίσια 2010, 2015 και 2020 και περιλαμβάνονται, όπου είναι εφικτό, οι δέουσες εκτιμήσεις των προβλεπόμενων δαπανών για καθένα από τα προαναφερόμενα χρονικά πλαίσια.